title: Parittaja (kirja)

text: "Parittajaa" on kiitelty erityisesti rehellisyydestä ja tylystä realismista. Iceberg ei ole itsestään ylpeä eikä mielestään hyvä ihminen, mutta hän on loistava parittaja ja omistaa parhaimmillaan kaksi bordellia. Jäävuorimaisen parittajan karkeus, väkivaltaisuus ja lapsuudesta juontava naisviha kulkevat rinta rinnan älykkään ja äitiään syvästi rakastavan miehen mielen kanssa.


title: Mansikkapuut

text: Mansikkapuut ("Arbutus") on kasvisuku kanervakasvien heimossa. Suvussa on noin 10 lajia lauhkean, subtrooppisen ja trooppisen vyöhykkeen ainavihantia nahkealehtisiä puita ja pensaita. Suku on saanut nimensä hieman mansikoiden ("Fragaria") pohjushedelmiä muistuttavista marjoistaan. Mansikkapuut eivät kuitenkaan ole sukua mansikoille.


title: Mansikkapuut

text: Mansikkapuut ovat yleensä pieniä tai keskikokoisia puita tai pensaita, yleensä enintään 20 metriä korkeita. Kaikki lajit ovat ainavihantia. Oksat ovat yleensä ylöspäinsuuntautuneet. Nuoret versot ovat karvojen peittämiä. Kaarna on yleensä ohut ja levyinä hilseilevä. Lehdet ovat yksinkertaiset ja soikeat, laidoiltaan ehyet tai hammaslaitaiset. Silmut ovat soikeita, teräväkärkisiä ja väritykseltään punaisia.


title: Mansikkapuut

text: Kukat ovat kaksineuvoisia ja kasvavat yleensä tertuissa, joissa on 10–40 kukkaa. Sekä verho- että terälehtiä on viisi. Verholehdet ovat tyvestä yhteenkasvaneet, teriö lähes koko pituudeltaan yhteenkasvanut. Teriö on yleensä väriltään kellertävän valkoinen. Heteitä on kymmenen. Emi on viisionteloinen. Hedelmä on 1–5 siemeninen marja.


title: Mansikkapuut

text: Mansikkapuita kasvaa pohjoisella pallonpuoliskolla Pohjois-Amerikassa, Euroopassa, Pohjois-Afrikassa, Lähi-idässä sekä Kanariansaarilla.


title: Mansikkapuut

text: Mansikkapuita tunnetaan yleisesti ainakin yhdeksän lajia.Eräitä suvun lajeja käytetään koristepuina. Useiden lajien hedelmät ovat syötäviä, mutta niitä yleensä pidetään mauttomina eikä laajemmin viljellä kaupallisesti ravinnoksi. Lähinnä lännenmansikkapuun hedelmistä tehdään kuitenkin hilloja, säilykkeitä ja likööriä.


title: Arbutus

text: Arbutus tarkoittaa seuraavia asioita:


title: Jakarandahappo

text: Jakarandahappo (eng. "Jacaric acid") on konjugoitunut monityydyttymätön rasvahappo, jonka sulamispiste on 44 astetta. Yhdistettä esiintyy runsaasti Jakaranda-kasvin siemenissä, joissa sen pitoisuus on 36 %.


title: Jungle Book Shōnen Mowgli

text: Jungle Book Shōnen Mowgli () on 1989 tehty manga- ja animesarja, joka perustuu Rudyard Kiplingin Viidakkokirjaan. Suomenkielinen toteutus on Golden Voice Oy:n tekemä suomenkielinen jälkiäänitys Backlund & Co:n vhs-julkaisua varten.


title: Turun Suomalaisen Yhteiskoulun lukio

text: Turun Suomalaisen Yhteiskoulun lukio (TSYK) sijaitsee Turussa VI kaupunginosassa. Aikaisemmin kouluun kuului myös peruskoulu, mutta se on lakkautettu. Lukion nimi on lyhyen aikaa ollut myös Tuureporin lukio. Syksyllä 2009 siihen yhdistettiin Kastun lukio, jolle oli 20.5.1994 myönnetty luonnontiedelukion erityistehtävä. Lukion opetustarjontaan kuuluu yleislinjan lisäksi luonnontiedelinja ja merilinja. Luonnontiedelinja on kansallinen erityistehtävä, merilinja on kunnallinen erityistehtävä. Lisäksi koulussa on tarjolla kuvaamataidon painotus.


title: Karlskrona HK

text: Karlskrona HK on ruotsalainen jääkiekkojoukkue Karlskronan kaupungista. Joukkue on perustettu vuonna 2001 ja tällöin joukkue aloitti viidenneksi korkeimmalta tasolta (Division 3). Joukkue onnistui nousemaan Division 2. kauden 2005–2006 päätteeksi ja viihtyi sarjassa vain kaksi kautta. Joukkue nousi Ruotsin kolmanneksi korkeimmalle sarjatasolle Division 1:seen. Ensimmäisen kerran joukkue pääsi yrittämää Allsvenskan nousua kaudella 2010–2011, mutta jäi karsintasarjassa kolmanneksi. Joukkue sai kuitenkin uuden mahdollisuutensa heti seuraavalla keudella, eikä jättänyt tällä kertaa tilaisuuttan. Karlskrona onnistui voittamaan Allsvenskanin karsintasarja Kvalserienin ja nousi kaudeksi 2012–2013 Allsvenskaniin.


title: Karlskrona HK

text: Kaudella 2014–2015 Karlskrona sijoittui Allsvenskanin runkosarjassa toiseksi. Pudotuspeleissä joukkue onnistui etenemään aina finaaliin saakka, jossa se voitti VIK Västerås HK:n otteluvoitoin 3–1 ja tällä tuloksella Karlskrona nousi sarjan Allsvenskanin mestarina suoraan SHL:ään kaudelle 2015–2016.


title: Dracula (vuoden 1980 elokuva)

text: Dracula () on vuonna 1980 tehty anime-elokuva. Se perustuu yhdysvaltalaiseen "The Tomb of Dracula" -sarjakuvaan. Suomenkielisen toteutuksen on tehnyt PVP Voice.


title: Dracula (vuoden 1980 elokuva)

text: "Video-oppaassa" vuodelta 1994 moititaan VHS-julkaisun huonoa suomalaisdubbausta ja annetaan elokuvalle kolme tähteä viidestä, mikä vastaa sanallista arviota ”hyvä”.


title: Maadoittuminen

text: Maadoittuminen ("grounding", "earthing") on filosofiaan, mietiskelyyn ja itsetutkiskeluun liittyvä termi, jolla pyritään kuvaamaan tilaa, jonka ihminen saavuttaa tietynlaisen meditaation avulla. Maadoituksen pohjana usein on luontomystiikkaan sekoittunut idealistinen käsitys maailmasta, jossa meditoija uskoo pääsevänsä mietiskelyn ja mentaaliharjoitusten avulla yhteyteen luonnon kanssa. Luonnon voimien nähdään rauhoittavan ihmistä ja antavan tämän käyttöön luonnossa virtaavia energioita. Näillä energioilla voidaan uskoa olevan myös parantavia vaikutuksia. Ilmiöstä ei ole tieteellistä näyttöä.


title: Maadoittuminen

text: Maadoittuminen on käsitteenä yleistynyt 2010-luvulla ja sen taustalla vaikuttava luontomystinen ideologia voidaan nähdä vastareaktiona kaupungistumiselle. Aatteen kannattajat näkevät ihmisen erkaantumisen luonnosta ihmisten henkisen pahoinvoinnin syynä ja pyrkivät mietiskelyn avuin tavoittamaan ihmisen luonnollista ympäristöä. Teknisesti mietiskelyn kautta maadoittuminen on mahdollista liittää aasialaiseen mielenrauhaa tavoittelevaan meditaatioperinteiseen. Myös Amerikan alkuperäiskansojen tiedetään kuvanneen ihmisen ja luonnon välistä yhteyttä yliluonnollisin keinoin.


title: Maadoittuminen

text: Maadoittajat uskovat, että ilmiöllä voisi olla ihmiselle suotuisia terveysvaikutuksia. Ne voisivat johtua siitä, että maankuoresta virtaa loputtomasti elektroneja ihmisen kehoon. Kehossa näiden elektronien uskotaan käyttäytyvän antioksidanttien tavoin ja sitovan vapaita radikaaleja. Vapaita radikaaleja on kehossa liikaa esimerkiksi tulehdustilassa. Tämän opin perusteella maadoittumisen oletetaan hillitsevän tulehdustiloja elimistössä.


title: Maadoittuminen

text: Joitakin epävirallisten tahojen suorittamia kaksoissokkomenetelmällä tehtyjä kokeita ilmiöstä on suoritettu. Niissä saatujen tulosten mukaan terveysvaikutuksia tällä hetkellä voivat olla kortisolitasojen normalisoituminen , sekä jännitysten ja epätasapainotilojen väheneminen. Maadoittumisesta on tarjolla vain epävirallisten tahojen suorittamaa tutkimustietoa sekä tietoa yksityisten ihmisten kirjoituksista kokemuksistaan.


title: Maadoittuminen

text: Maadoittumiseen perehtyneet ihmiset harrastavat meditointia päivittäin ja pyrkivät näin pitämään itsensä henkisessä tasapainossa. Maadoittajat kuvaavat kokemustaan euforiseksi rentoutumisen tunteeksi, jossa ihminen voi kokea jalkojensa yhtyvän juurien tavoin maahan ja mielensä aukeavan valoisena ja avoimena kohti taivasta. Maadoittumisen avuksi on kehitetty myös apuvälineitä kuten erityisiä meditaatiomattoja sekä englanninkielistä oheiskirjallisuutta. Suomessa maadoitusvälineitä myy mm. eko-kauppa Ruohonjuuri. Maadoittajat uskovat saavansa luonnosta energiaa ja saattavat myös sisustaa kotinsa luontoaiheiseksi sekä kerätä kotiinsa toteemimaisia luontosymboleita kuten kiviä tuomaan energiaa. He voivat myös uskoa saavansa energiaa eläimistä sekä lähiruoasta, kuten vastametsästetystä riistasta.


title: Maadoittuminen

text: Maadoittumista on pyritty käyttämään myös itsepuolustuslajeissa energian lähteenä. Itsepuolustukseen erikoistuneet meditoijat uskovat voivansa harjoittelun avulla oppia suuntaamaan maan energioita hyökkääjiään vastaan. Ilmiön uskotaan perustuvan maan energia- ja sähköjännitteisiin. Vastaavista ilmiöistä artikkeita on julkaissut myös National Geographic aasialaisella termillä "chi power". Ilmiön toimivuus sekä tieteellinen näyttö ovat kuitenkin edelleen kyseenalaisia, ja harjoittajat ovat itsekin myöntäneet, etteivät he pysty kohdistamaan voimaansa kaikkiin ihmisiin. Chi-voiman käyttöön koulutetaan Yhdysvalloissa sekä Aasiassa kurssein ja yksityisissä opistoissa.


title: Ananda-temppeli

text: Anandan temppeli ( on buddhalainen temppeli Baganissa Myanmarissa. Temppeli rakennettiin vuonna 1105 Bagan-dynastian kuningas Kyansitthan hallintokaudella. Temppeli restauroitiin perusteellisesti sen vaurioiduttua merkittävästi maanjäristyksessä vuonna 1975. Temppelin 900-vuotisjuhlien yhteydessä rakennuksen tornien kärjet kullattiin. Temppeli on ristinmuotoinen, siinä on useita, ylöspäin kapenevia kattotasanteita. Ylimpänä on pieni pagodi, jonka huipulla on "hti", sateenvarjon muotoinen koriste 51 metriä maan pinnan yläpuolella. Keskusaukio on 53 metriä leveä molempiin suuntiin.


title: Basketball Arena (Lontoo)

text: Basketball Arena on väliaikainen urheiluhalli Lontoossa. Hallin rakennustyöt aloitettiin loppuvuonna 2009 ja se valmistui kesällä 2011. Täten se oli yksi Lontoon olympiapuiston nopeimmin rakennetuista 2012 olympialaisten kisapaikoista.


title: Basketball Arena (Lontoo)

text: Basketball arenaa käytettiin olympialaisten koripallo- ja käsipalloturnauksissa. Areena oli historian suurin väliaikainen olympialaisiin rakennettu kilpailupaikka. Kisojen jälkeen rakennus puretaan ja sen osat kierrätetään tai uudelleenkäytetään muualla.


title: Harry ja karhu

text: Harry ja Karhu () on vuonna 1999 tehty elokuva, joka kertoo pojan ja karhun ystävyydestä.


title: Harry ja karhu

text: Aluksi Harry (Daniel Clark) asuu sisäoppilaitoksessa äitinsä kuoleman takia. Mutta hänen isänsä (Bryan Brown) tulee hakemaan hänet jännittävälle seikkailuretkelle vuoristoon, tavoitteena pyydystää karhu.


title: Fieseler Fi 103R Reichenberg

text: Fieseler Fi 103R Reichenberg oli V1-risteilyohjuksesta (viralliselta nimeltään Fieseler Fi 103) kehitetty miehitetty versio, joka kehitettiin natsi-Saksassa toisen maailmansodan loppuvaiheessa.


title: Fieseler Fi 103R Reichenberg

text: Fi 103R:ää käytti "Leonidas"-laivue, Luftwaffen Kampfgeschwader 200:n ryhmä V. Leonidas-laivue oli perustettu "Selbstopfer"- eli itsemurhaiskuja varten, ja käytti alkuaan Messerschmitt Me 328:sta itsemurhahyökkäyksiin muunnettua versiota. Muunnostyön ongelmista johtuen V1-ristelyohjuksesta alettiin kehittää miehitettyä versiota.


title: Fieseler Fi 103R Reichenberg

text: Fi 103R oli tarkoitus nostaa ilmaan Heinkel He 111 -pommikoneen siiven alla ja laskea lentoon kohteen lähellä. Pilotin oli mahdollista poistua koneesta laskuvarjolla, mutta siitäkin huolimatta selviytymismahdollisuudet arvioitiin erittäin heikoiksi, koska ohjaamo on hyvin lähellä koneen sysäysputkimoottoria.


title: Fieseler Fi 103R Reichenberg

text: Ensimmäiset koelennot järjestettiin syyskuussa 1944, koelentäjinä Heinz Kensche ja Hanna Reitsch. Useimmat yritykset epäonnistuivat pahasti, mutta koelentojen positiivisena puolena oli, että V1-ohjusten aiemmin havaituista epävakausongelmista saatiin uutta tietoa.


title: Fieseler Fi 103R Reichenberg

text: Fi 103R:ää ei koskaan käytetty taistelussa. Werner Baumbach otti KG 200:n komentoonsa lokakuussa 1944, ja keskitti huomionsa Mistel-projektiin. Aikaisemmin Albert Speer oli ehdottanut Fi 103R:ien käyttöä neuvostoliittolaisia voimaloita vastaan. 15. maaliskuuta 1945 Baumbach tapasi Speerin ja Hitlerin, ja taivutteli heidät uskomaan, että itsemurhahyökkäykset eivät sopineet saksalaiseen soturiperinteeseen. Samana päivänä Reichenberg-yksikön toiminta lopetettiin.


title: Ghasem Rezaei

text: Ghasem Rezaei (, s. 18. elokuuta 1985 Amol) on iranilainen kreikkalais-roomalaisen tyylin painija ja olympiavoittaja. Rezaei voitti olympiakultaa 96 kilogramman painoluokassa Lontoon vuoden 2012 kesäolympialaisissa. Hän saavutti olympiapronssia 98 kg:n sarjassa Rio de Janeirossa 2016. Hän sai MM-hopeaa 98-kiloisissa Las Vegasissa 2015 sekä MM-pronssia 96-kiloisissa Bakussa 2007 ja 98-kiloisissa Taškentissa 2014. Hän sai Aasian-mestaruuskilpailuissa kultaa 96 kg:n painoluokassa 2008 ja pronssia 84-kiloisissa 2006. Junioreiden MM-kilpailuissa hän saavutti hopeaa 84 kg:n sarjassa 2005 ja voitti junioreiden Aasian-mestaruuden samassa painoluokassa 2004.


title: Bill O’Brien

text: Bill O’Brien (s. 23. lokakuuta 1969 Dorchester, Massachusetts) on yhdysvaltalainen amerikkalaisen jalkapallon valmentaja. Hän toimi vuosina 2012–2013 Pennsylvanian osavaltionyliopiston joukkueen, Penn State Nittany Lionsin päävalmentajana. Kaudelle 2014 hän siirtyi NFL:n Houston Texansin päävalmentajksi.


title: Bill O’Brien

text: Aiemmin muun muassa NFL-joukkue New England Patriotsin valmennusportaassa toiminut O’Brien korvasi Penn Staten päävalmentajana legenda Joe Paternon, joka oli toiminut tehtävässään vuodesta 1966 lähtien.


title: Taoufik Makhloufi

text: Taoufik Makhloufi (s. 29. huhtikuuta 1988 Souk Ahras) on algerialainen keskimatkojen juoksija, 1 500 metrin olympiavoittaja.


title: Taoufik Makhloufi

text: Makhloufi sijoittui Välimeren kilpailuissa 2009 neljänneksi 1 500 metrillä. Hän karsiutui saman matkan välierissä Berliinin 2009 ja Daegun 2011 MM-kilpailuissa. Maputon Afrikan kisoissa 2011 hän voitti kultaa 800 metrillä ajalla 1.46,32 ja pronssia 1 500 metrillä ajalla 3.39,99. Hän voitti 800 metrin Afrikan-mestaruuden Porto-Novossa 2012 ajalla 1.43,88.


title: Taoufik Makhloufi

text: Makhloufi voitti 1 500 metrin olympiakultaa Lontoossa 2012 ajalla 3.34,08. Hän lähti irtiottoon 200 metriä ennen maalia ja kukisti hopeaa saaneen Leonel Manzanon 0,71 sekunnilla. Hänet oli aiemmin suljettu pois kilpailuista, koska hän oli keskeyttänyt 1 500 metrin välierän ja loppukilpailun välissä juostun 800 metrin alkueräjuoksun yrittämättä tuomariston mielestä parastaan. Hän sai kuitenkin juosta finaalissa Algerian liiton ilmoitettua hänen kärsineen 800 metrillä polvivammasta.


title: Taoufik Makhloufi

text: Marrakechin Afrikan-mestaruuskilpailuissa 2014 Makhloufi sijoittui 800 metrillä kolmanneksi. Hän sijoittui 2015 Pekingin MM-kilpailuissa 1 500 metrillä neljänneksi ja sai Brazzavillen Afrikan kisoissa 800 metrillä hopeaa ajalla 1.50,72. Hän saavutti Rio de Janeiron olymialaisissa 2016 hopeaa 800 metrillä Algerian ennätystä sivunneella ajalla 1.42,61. Hän sai hopeaa myös 1 500 metrillä ajalla 3.50,11.


title: Lane Kiffin

text: Lane Monte Kiffin (s. 9. toukokuuta 1975 Bloomington, Minnesota) on yhdysvaltalainen amerikkalaisen jalkapallon valmentaja. Hän toimii tällä hetkellä Alabaman yliopiston joukkueen hyökkäyksen koordinaattorina. Kiffin on aiemmin toiminut muun muassa NFL-seura Oakland Raidersin päävalmentaja sekä yliopistotasolla Tennessee Volunteersin ja USC Trojansin päävalmentajana. Kiffin oli NFL-historian nuorin päävalmentaja saadessaan pestin 31-vuotiaana.


title: Lane Kiffin

text: Myös Kiffinin isä Monte Kiffin on amerikkalaisen jalkapallon valmentaja. Hän toimii tällä hetkellä USC:n puolustuksen koordinaattorina.


title: Sergio Llull

text: Sergio Llull Melià (s. 15. marraskuuta 1987 Maó, Baleaarit) on espanjalainen koripalloilija, olympiamitalisti ja Euroopan mestari, joka pelaa Espanjan maajoukkueessa ja Real Madridissa.


title: Sergio Llull

text: Llullin varasi NBA:han 34. vuorolla Denver Nuggets. Kaudella 2010–2011 hänet valittiin Euroliigan kakkostähdistöön. Llull voitti Espanjan maajoukkueessa Euroopan mestaruuden vuosina 2009, 2011 ja 2015.


title: Gazprom Neft

text: Gazprom Neft (aiemmin "Sibneft"; ) on venäläisen maakaasu- ja öljykonserni Gazpromin tytäryhtiö, joka vastaa pääosin konsernin öljyntuotannosta, -jalostuksesta ja huoltamotoiminnasta.


title: Gazprom Neft

text: Yhtiö kuuluu Venäjän viiden suurimman öljy-yhtiön joukkoon, ja se on kasvanut voimakkaasti viime vuosina. Yhtiön liikevaihto kasvoi 34 % vuosina 2010-2011. Yhtiön pääkonttori on Moskovassa, ja sen osakkeet noteerataan Lontoon pörssissä (LSE) ja Venäjän arvopaperipörssissä (RTS).


title: Gazprom Neft

text: Ennen Gazprom Neftin päämaja oli Moskovassa, mutta vuoden 2011 lopussa yhtiön kotipaikaksi muutettiin Pietari. Gazprom Neftin päämaja sijaitsee lähellä Iisakinkirkkoa osoitteessa ulitsa Potchtamtskaja 3-5. Yhtiöllä on tarkoitus rakennuttaa suuri toimistokeskus Lahden historiallisen kaupunginosan kupeeseen keskustan ulkopuolelle, aivan meren rannalle. Keskukseen liittyvä pilvenpiirtäjä tulee olemaan Venäjän ja Euroopan suurin pilvenpiirtäjä sekä Pietarin toinen tornirakennus.


title: Gazprom Neft

text: Gazprom Neft tuotti 9 prosenttia vuonna 2011 Venäjällä pumpatusta öljystä. Yhtiö oli vuosina 2010-2011 tuotantoaan nopeimmin kasvattanut suuri venäläinen öljy-yhtiö. Alla olevassa taulukossa on esitetty suurimpien venäläisten öljy-yhtiöiden tuotantomäärät öljyekvivalenttitonneina. Mukaan on laskettu tytäryritysten petrokemialliset tuotanto-osuudet ilman maakaasutuotantoa (Gazprom ja Novatek) ja ilman yritysten tuotantoa ulkomailla:


title: Gazprom Neft

text: Gazprom Neftin tärkeimmät öljyntuotantoalueet sijaitsevat Venäjän Hanti-Mansiassa (Hanty-Mansijsk, Megion ja Strejevoi), Jamalin Nenetsiassa (Nojabrsk), Tomskin (Tomsk) ja Omskin alueella sekä Tšukotkassa (Anadir). Kansainvälisiä tuotantokenttiä yhtiöllä on Angolassa ja Romaniassa. Gazprom Neft on saanut hallintaansa myös Nenetsian edustalla Barentsinmerellä sijaitsevan Prirazlomnaja-tuotantolautan operaatiot.


title: Gazprom Neft

text: Öljynetsintää yhtiö harjoittaa Venäjän ohella muun muassa Gabonissa, Irakissa, Kuubassa ja Venezuelassa.


title: Gazprom Neft

text: Yhtiöllä oli vuoden 2011 lopussa yhteensä 1670 liikennehuoltamoa tai bensa-asemaa. Näistä 1 043 sijaitsee Venäjällä, 202 entisissä Neuvostoliiton maissa (esimerkiksi Valko-Venäjällä ja Ukrainassa) ja 424 kaukaisemmissa maissa.


title: Víctor Sada

text: Víctor Sada Remisa (s. 8. maaliskuuta 1984 Badalona, Katalonia) on espanjalainen koripalloilija ja Euroopan mestari, joka pelaa Espanjan maajoukkueessa ja FC Barcelonassa.


title: Víctor Sada

text: Sada voitti Espanjan maajoukkueessa Euroopan mestaruuden vuonna 2011. Seurajoukkuetasolla hän voitti Gironaa edustaen EuroCupin vuonna 2007. FC Barcelonan pelaajana Sada voitti Euroliigan kaudella 2009–2010, neljä Espanjan mestaruutta, kaksi Espanjan cupia ja neljä Espanjan supercupia.


title: Richard Cragun

text: Richard Cragun (5. lokakuuta 1944 Sacramento, Kalifornia – 6. elokuuta 2012 Rio de Janeiro, Brasilia) oli yhdysvaltalainen balettitanssija. John Cranko otti hänet vuonna 1962 Stuttgartin balettiin, jossa hän vietti yli 30 vuotta. Vuosina 1996–1999 hän toimi Deutsche Operin balettijohtajana. Vuonna 1999 Cragun muutti Brasiliaan, ja siellä hän oli Rio de Janeiron kunnallisteatterin baletin johdossa vuosina 2003–2004. Hänen elämänkumppaninsa oli koreografi Roberto de Oliveira, jonka kanssa hän myös perusti oman yhtiönsä. Hän kuoli 67-vuotiaana AIDS:iin.


title: John Tchicai

text: John Tchicai (28. huhtikuuta 1936 Kööpenhamina, Tanska – 8. lokakuuta 2012 Perpignan, Ranska) oli avantgarde-jazzia ja free jazzia soittanut saksofonisti.


title: John Tchicai

text: Tchicai syntyi tanskalaiselle äidille ja kongolaiselle isälle. Hän aloitti 10-vuotiaana viulunsoiton, mutta siirtyi 16-vuotiaana klarinettiin ja alttosaksofoniin, johon keskittyi konservatoriossa. Tchicai muutti vuonna 1963 New Yorkiin. Hän esiintyi muun muassa John Coltranen "Ascension"-albumilla. Lisäksi hän perusti Archie Sheppin ja Don Cherryn kanssa New York Contemporary Fiven sekä Roswell Ruddin ja Milford Gravesin kanssa New York Art Quartetin. Tchicai teki yhteistyötä myös Albert Aylerin, Jazz Composers Guildin ja John Lennonin kanssa.


title: John Tchicai

text: Vuonna 1966 Tchicai palasi Tanskaan. Hän perusti Cadentia Nova Danica -kokoonpanon ja johti sitä vuoteen 1971. Sitten hän keskittyi työskentelemään päätoimisena opettajana. Vuonna 1977 hän palasi studioon, ja 1980-luvulla hän otti uudeksi instrumentikseen tenorisaksofonin. Hän liittyi Pierre Dorgen New Jungle Orchestraan. Vuonna 1990 Tchicai sai stipendin Tanskan kulttuuriministeriöltä. Hän muutti vuonna 1991 Kaliforniaan, jossa hän perusti yhtyeitä kosketinsoittajavaimonsa Margrietin kanssa ja levytti.


title: John Tchicai

text: Tchicai sai vuonna 1997 National Endowment for the Arts -stipendin. Sittemmin hän asettui Ranskaan.


title: Harold Mabern

text: Harold Mabern (s. 20. maaliskuuta 1936 Memphis, Tennessee) on yhdysvaltalainen hard bopia soittava pianisti. Hän soitti 1950-luvun loppupuolella Chicagossa MJT + 3:n kanssa ennen muuttoaan New Yorkiin vuonna 1959. Mabern on tehnyt yhteistyötä muiden muassa Freddie Hubbardin, J. J. Johnsonin, Miles Davisin, Freddie Hubbardin ja Sarah Vaughanin kanssa. Hän on myös itse johtanut useita albumeja.


Riksförbundet för homosexuellas, bisexuellas och transpersoners rättigheter (RFSL) on ruotsalainen seksuaali- ja sukupuolivähemmistöjen oikeuksia ajava järjestö. Se perustettiin vuonna 1950 yhtenä maailman varhaisimmista HLBT-järjestöistä. Sillä on 30 paikallisjärjestöä, ja joulukuussa 2011 sen jäsenmäärä oli noin 4 600.


title: Riksförbundet för homosexuellas, bisexuellas och transpersoners rättigheter

text: Järjestön aiempi nimi oli "Riksförbundet för sexuellt likaberättigande", mutta se vaihdettiin nykymuotoonsa vuonna 2007.


title: David Kato

text: David Kato (s. 1968 tai 1969 -k. 26. tammikuuta 2011) oli ugandalainen HLBT-oikeusaktivisti. Hänet murhattiin muutama kuukausi sen jälkeen, kun "Rolling Stone" -lehti oli julkaissut ugandalaisten homoseksuaalien, myös Katon, valokuvia ja kehottanut surmaamaan kyseiset henkilöt. Tapahtuman aikoihin Ugandan parlamentti harkitsi lakia, joka olisi mahdollistanut homoseksuaalien teloittamisen. Lakia esitettiin pian sen jälkeen, kun yhdysvaltalaiset evankelikaalit olivat maaliskuussa 2009 vierailleet maassa saarnaamassa homoseksuaaleja ja heidän oikeuksiaan vastaan.


title: David Kato

text: Muiden muassa Barack Obama ilmaisi surunvalittelunsa Katon murhasta ja kehui tämän työtä oikeudenmukaisuuden ja vapauden puolesta.


title: David Kato

text: Kato aloitti toimintansa Ugandassa palattuaan vuonna 1998 Etelä-Afrikasta, jossa hän oli viettänyt joitain vuosia. Hänestä tuli Itä-Afrikan homojen oikeusliikkeen johtava vaikuttaja, ja hän lopetti työnsä opettajana keskittyäkseen taisteluunsa asian puolesta. Hän toimi Sexual Minorities Uganda -järjestössä (Smug). Hän haastoi "Rolling Stonen" oikeuteen, ja tuomari määräsikin valokuvien julkaisun lopetettavaksi. Kato oli kuollessaan 42-vuotias.


title: David Kato

text: Marraskuussa 2011 Katon murhasta tuomittiin 30 vuoden vankeuteen 22-vuotias Sydney Nsubuga. Hän oli väittänyt, että Kato ei lupauksestaan huolimatta ollut maksanut hänelle seksistä, mutta että hänen aikomuksenaan ei ollut tappaa, vaan että hän oli toiminut itsepuolustuksessa.


title: Frank Mugisha

text: Frank Mugisha (s. 17. kesäkuuta 1979) on ugandalainen HLBT-oikeusaktivisti. Hän kasvoi hartaassa katolisessa perheessä Kampalassa ja kertoi homoseksuaalisuudestaan ensimmäisenä 14-vuotiaana veljelleen, myöhemmin myös muulle lähipiirilleen. Hän vaikuttaa Sexual Minorities Uganda -järjestössä. Vuonna 2011 hän otti sen toiminnanjohtajana vastaan Thorolf Rafton muistopalkinnon. Järjestön toimintaa pidettiin erityisen tärkeänä tilanteessa, jossa Ugandan ihmisoikeustilanne varsinkin seksuaalivähemmistöjen osalta oli heikkenemässä ja seksuaalivähemmistöjen edustajista oli tehty syntipukkeja sosiaalisille ongelmille. Mugisha sai myös vuoden 2011 Robert F. Kennedyn ihmisoikeuspalkinnon.


title: Nikolai Aleksejev

text: Nikolai Aleksandrovitš Aleksejev (; s. 23. joulukuuta 1977 Moskova) on venäläinen HLBT-oikeusaktivisti ja journalisti. Hän voitti vuonna 2010 oikeudenkäynnin Venäjää vastaan Euroopan ihmisoikeustuomioistuimessa, joka sakotti valtiota Moskovan Pride -kulkueiden kieltämisestä. Syyskuussa 2010 Aleksejev pidätettiin Domodedovon kansainvälisellä lentoasemalla; vapauduttuaan kahden päivän kuluttua hän kertoi, että häntä oltiin painostettu luopumaan valituksesta Venäjää vastaan. Vuonna 2012 Aleksejev sai kotimaassaan sakot "homopropagandan" levittämisestä; hän oli pidellyt Pietarissa kaupungintalon edustalla julistetta, jossa luki, että "homoseksuaalisuus ei ole perversio".


title: Nikolai Aleksejev

text: Aleksejev solmi vuonna 2008 rekisteröidyn parisuhteen Sveitsissä.


title: Nikolai Aleksejev

text: Aleksejev on Gayrussia.ru-järjestön ja Moskovan Priden järjestyskomitean perustaja. Hän on toiminut myös muun muassa Kansainvälisen homofobian vastaisen päivän komitean varapuheenjohtajana ja InterPriden johtokunnan jäsenenä ja Itä-Euroopan aluejohtajana.


title: Pia Sundhage

text: Pia Mariane Sundhage (s. 13. helmikuuta 1960) on ruotsalainen jalkapallovalmentaja ja entinen jalkapalloilija. Hän on valmentanut Ruotsin naisten jalkapallomaajoukkuetta joulukuusta 2012 lähtien.


title: Pia Sundhage

text: Sundhage on yksi maailman kaikkien aikojen arvostetuimmista naispelaajista. Hän sijoittui kuudenneksi vuonna 2000 järjestetyssä Kansainvälisen jalkapalloliiton äänestyksessä 1900-luvun parhaasta naisjalkapalloilijasta. Vuonna 1988 Ruotsin posti julkaisi jalkapalloaiheisen postimerkin, jossa Sundhage esiintyy. Vuonna 2008 hänet valittiin Ruotsissa Vuoden urheilunaiseksi (Årets iddrottskvinna).


title: Pia Sundhage

text: Sundhage aloitti Ruotsin naisten pääsarjassa Damallsvenskanissa 18-vuotiaana. Hän saavutti urallaan yhteensä neljä Ruotsin mestaruutta, sekä neljä Ruotsin cup-mestaruutta. Vuonna 1985 Sundhage pelasi myös italialaisen Lazion riveissä.


title: Pia Sundhage

text: Ruotsin maajoukkueessa Sundhage debytoi jo 15-vuotiaana vuonna 1975. Kaikkiaan hän esiintyi maajoukkueessa 146 kertaa, tehden 76 maalia. Sundhage voitti naisten Euroopan mestaruuden vuonna 1984 sekä MM-pronssia 1991.


title: Pia Sundhage

text: Valmennusuransa Sundhage aloitti vuonna 1992 pelaajavalmentajana Hammarby IF:n joukkueessa. Ruotsin lisäksi hän on toiminut valmentajana Norjassa, Yhdysvalloissa ja Kiinassa. Sundhage on valmentanut Yhdysvallat olympiakultaan vuosina 2008 ja 2012.


title: Pia Sundhage

text: Syyskuussa 2012 uutisoitiin, että Sundhage siirtyy joulukuun alussa Ruotsin naisten maajoukkueen päävalmentajaksi. EM-kilpailuissa 2013 Ruotsi ylsi hänen valmennuksessaan välieriin.


title: BWT Magic

text: BWT Magic on vuosina 1999–2003 kilpaillut suomalainen lämminverinen ravihevonen. Sitä pidetään yhtenä kaikkien aikojen lahjakkaimmista Suomessa syntyneistä lämminverisistä. BWT Magic herätti kilpaillessaan suurta huomiota ja sai aikaan innostuksen, jollaista Suomessa ei ollut nähty sitten Charme Asserdalin päivien 1970- ja 1980-lukujen vaihteessa. Viisivuotiskauden keväällä saadun jalkavamman vuoksi hevosen kilpailu-ura huipputasolla kesti kuitenkin vain pari vuotta, eikä se ehtinyt kilpailemaan esimerkiksi Keski-Euroopassa kertaakaan.


title: BWT Magic

text: BWT Magicin kasvattaja on Suomen suurimpiin hevoskasvattamoihin kuuluva Blue White Trotters. Se kilpaili koko uransa Kalajoelta käsin Matti Salmen omistuksessa ja valmennuksessa. Kolmea ensimmäistä kilpailua lukuun ottamatta ohjastajana toimi Ahti Antti-Roiko.


title: BWT Magic

text: BWT Magic aloitti uransa keväällä 1999. Se juoksi kolmivuotiskaudellaan kaikkiaan 16 starttia, voittaen 12 kertaa ja sijoittuen kolmasti toiseksi. Kauden merkittävin suurkilpailuvoitto oli kolmivuotiaiden Euroopan mestaruus Ylöjärvellä. Tärkein ikäluokkakilpailu Kriterium sen sijaan päättyi suursuosikkina kakkossijaan Tuomas Korvenojan Inspiration Riden jälkeen.


title: BWT Magic

text: Nelivuotiaana BWT Magicin 18 starttia tuottivat 17 voittoa. Kauden ainoa tappio tuli syyskuussa Tukholmassa, jossa hevonen sijoittui toiseksi. Ori kilpaili koko kauden menestyksekkäästi vanhempia hevosia vastaan voittaen muun muassa Kymi Grand Prix´n ja St. Michelin. Nelivuotiaiden suurimmassa ikäluokkakilpailussa Derbyssä nähtiin jälleen BWT Magicin ja Inspiration Riden välinen taistelu, joka päättyi tällä kertaa BWT Magicin voittoon. Kauden päätteeksi hevonen kävi vielä kilpailemassa Tukholmassa ja tuloksena oli yli 500 000 kruunun arvoinen Solvalla Grand Prix´n voitto.


title: BWT Magic

text: Keväällä 2001 BWT Magic jatkoi suurkilpailuvoittojensa sarjaa voittamalla Seinäjoki-ajon, Finlandia-ajon sekä Killerin Eliitin. Toukokuun lopussa ori kutsuttiin Tukholman Elitloppetiin, joka on yksi maailman arvostetuimmista ja suurimmista ravikilpailuista. Karsintalähdössä BWT Magic sijoittui toiseksi italialaisen Varennen jälkeen ennätyksekseen jääneellä tuloksella 10,9a. Finaalissa ori laukkasi loppusuoralla loukaten samalla pahasti jalkansa. Vuohisluun halkeamisen johdosta hevonen palasi radoille vasta seuraavan vuoden helmikuussa, mutta ei enää onnistunut nousemaan takaisin huipulle. Viimeisen kilpailunsa BWT Magic juoksi Oulun Äimärautiolla lokakuussa 2003.


title: BWT Magic

text: Nykyään hevonen vaikuttaa siitosorina ja sillä on yli 60 jälkeläistä.


title: HMS Sapphire (1904)

text: HMS Sapphire oli Britannian Kuninkaallisen laivaston ensimmäisessä maailmansodassa palvellut Topaze-luokan panssarikansiristeilijä.


title: HMS Sapphire (1904)

text: Alus tilattiin Palmers Shipbuilding and Iron Companyltä Jarrowista. Sen köli laskettiin 30. helmikuuta 1903 ja alus laskettiin vesille 17. maaliskuuta 1904. Alus valmistui 7. helmikuuta 1905.


title: HMS Sapphire (1904)

text: Ensimmäisen maailmansodan uhatessa alus palautettiin palvelukseen 2. heinäkuuta 1914 Chathamin telakalla Kentissä, minkä jälkeen se siirrettiin Medwayn suistoon Kethole Reachiin. Alus oli valmis merelle lähtöön 16. heinäkuuta Sheernessin telakalta Spitheadiin Hampshireen, jossa se otti osaa laivastokatselmukseen 20. heinäkuuta.


title: HMS Sapphire (1904)

text: "HMS Sapphire" saapui 8. tammikuuta 1918 Adeniin, jossa aluksen päälliköksi saapui "HMS Mintolta" W. F. Sells. Alus myytiin romutettavaksi 9. toukokuuta 1921.


title: HMS Topaze (1903)

text: HMS Topaze oli Britannian Kuninkaallisen laivaston ensimmäisessä maailmansodassa palvellut Topaze-luokan panssarikansiristeilijä.


title: HMS Topaze (1903)

text: Alus tilattiin Laird, Son and Companyltä Birkenheadistä. Sen köli laskettiin 14. elokuuta 1902 ja alus laskettiin vesille 23. heinäkuuta 1903. Alus valmistui marraskuussa 1904.


title: HMS Topaze (1903)

text: Alus myytiin romutettavaksi 1921.


title: HMS Diamond (1904)

text: HMS Diamond oli Britannian Kuninkaallisen laivaston ensimmäisessä maailmansodassa palvellut Topaze-luokan panssarikansiristeilijä.


title: HMS Diamond (1904)

text: Alus tilattiin Laird, Son and Companyltä Birkenheadistä. Sen köli laskettiin 24. maaliskuuta 1903 ja alus laskettiin vesille 6. tammikuuta 1904. Alus valmistui tammikuussa 1905.


title: HMS Diamond (1904)

text: Alus myytiin romutettavaksi 1920.


title: Leonel Manzano

text: Leonel ”Leo” Manzano (s. 12. syyskuuta 1984 Dolores Hidalgo, Meksiko) on yhdysvaltalainen keskimatkojen juoksija, joka on erikoistunut 1 500 metrin juoksuun.


title: Leonel Manzano

text: Osakan MM-kilpailuissa 2007 Manzano karsiutui 1 500 metrillä alkuerissä ja Pekingin olympialaisissa 2008 välierissä. Berliinin MM-kilpailuissa 2009 hän oli finaalissa kahdestoista. Daegun MM-kilpailuissa 2011 Manzano jäi välieriin. Lontoon olympialaisissa 2012 Manzano saavutti hopeaa ajalla 3.34,79. Moskovan MM-kilpailuissa 2013 hän karsiutui välierissä.


title: Sailing Free

text: Sailing Free on Olivia Lufkinin yhdestoista single, joka julkaistiin 15. huhtikuuta 2009. Se on hänen ensimmäinen single yli kahden vuoden tauon jälkeen, jota aiemmin Olivia oli viimeksi julkaissut "Wish/Starless Nightin" lokakuussa 2006. Sailing Free on tehty yhteistyössä Inoranin, Luna Sea-yhtyeen kitaristin kanssa ja se tehtiin PlayStation Portable:lle julkaistulle Sengoku Basara Battle Heroes-pelille.


title: Sailing Free

text: Kappale sijoittui ensimmäisen viikon 2,418 kappaleen myynnillään parhaimmillaan sijalle #25 lukuisilla musiikkilistoilla. Tähän mennessä singleä on myyty yli 3,300 kappaletta.


title: Bluelight Records

text: Bluelight Records on suomalainen vuonna 1984 perustettu levy-yhtiö ja -merkki, joka on tunnettu erityisesti juurimusiikin julkaisijana. Yhtiöllä on myös raskaampaan musiikkiin keskittynyt alamerkki Blastic Heaven Records. Yhtiön perustaja ja omistaja on Mika Myyryläinen. Bluelight lopetti julkaisutoiminnan väliaikaisesti vuonna 2007, mutta teki paluun vuonna 2012.


title: Coop Norge

text: Coop Norge SA (usein käytetään lyhyempää muotoa "Coop") on suuri osuustoiminnallinen päivittäistavaraketju Norjassa. Sillä on viisi eri päivittäistavarakauppaketjua. Coop Obs! -kaupat ovat hypermarketteja, Coop Megat supermarketteja, Coop Prixit halpakauppoja, Coop Markedit lähikauppoja ja Coop Extrat keskittyvät alhaisiin hintoihin.


title: Coop Norge

text: Coop Norge SA perustettiin 27. kesäkuuta 1906. Coop Norgen omistavat 117 paikallisten osuuskuntien yli 1,3 miljoonaa jäsentä. Yrityksen pääkonttori on Oslossa.


title: Coop Norge

text: Coopin hyllyillä on kaupan omia X-tra-tuotteita ja Coop-tuotteita, joita myydään myös Tanskassa, Ruotsissa ja Suomessa.


title: Aguié (departementti)

text: Aguié on departementti Maradin alueella Nigerissä. Sen pinta-ala on 3 001 neliökilometriä. Vuonna 2010 departementissa arvioidaan olleen 374 200 asukasta.


title: Aguié (departementti)

text: Aguién departementti sijaitsee Nigerin eteläosassa Sahelin ja Sudanin siirtymäalueella. Se rajoittuu lännessä Madarounfan ja Guidan-Roumdjin, pohjoisessa Mayahin ja idässä Tessaouan departementteihin sekä etelässä Nigeriaan.


title: Aguié (departementti)

text: Departementin hallinnollinen keskus on Aguién kaupunki. Sen lisäksi siihen kuuluvat Gangaran, Gazaouan ja Tchadouan maalaiskunnat. Asukkaista 80 % on hausoja ja loput fulbeja. Vallitsevat uskonnot ovat islam, kristinusko ja animismi.


title: Aguié (departementti)

text: Seudun pääelinkeino on maanviljely. Tärkeimmät viljelykasvit ovat hirssi, durra, lehmänpapu, maamanteli, maapähkinä ja maissi. Lisäksi harjoitetaan käsityöammatteja ja kaupankäyntiä.


title: Bosseopentaeenihappo

text: Bosseopentaeenihappo on konjugoitunut monityydyttymätön rasvahappo. Yhdistettä voidaan uuttaa "Bossiella orbigniana" punakorallilevästä, jossa yhdistettä esiintyy.


title: The 3DO Company

text: The 3DO Company oli yhdysvaltalais-japanilainen videopeleihin keskittynyt yritys. Se tunnettiin erityisesti 3DO-pelikonsolistaan ja se kehitti useita pelejä myös muille laitteille, esimerkiksi "Might and Magic" ja "Heroes of Might and Magic" -fantasiapelisarjat. Sen tärkeitä osakasyrityksiä olivat Electronic Arts, Matsushita (Panasonic), LG Group, AT&T, Time Warner sekä MDA.


title: The 3DO Company

text: Vuonna 2003 yritys ajautui konkurssiin.


title: 3DO Interactive Multiplayer

text: 3DO Interactive Multiplayer (lyhennetty "3DO") oli The 3DO Companyn suunnittelema pelikonsoli. Konsoli ei menestynyt johtuen sen hinnasta (alkuperäisellä mallilla 699 dollaria), vähäisestä pelitarjonnasta ja kilpailijoiden tulossa olleista pelikonsoleista. 3DO:ta ehdittiin silti valmistaa eri versioita.


title: 3DO Interactive Multiplayer

text: Konsolin valmistus oli lisensoitu eri valmistajille, Panasonicin lisäksi 3DO-konsoleita valmistivat Goldstar (nyk. LG) ja Sanyo.


title: 3DO Interactive Multiplayer

text:
Konsoli esiteltiin vuonna 1993.
Konsolin valmistus loppui vuonna 1998.


title: 3DO Interactive Multiplayer

text: Laitteessa oli CD-ROM asema.Laitteelle julkaistiin 178 peliä.


title: Nokia 103

text: Nokia 103 on matkapuhelinvalmistaja Nokian huhtikuussa 2012 esitelty matkapuhelin. Se on yksi halvimmista matkapuhelimista, ja sen myynti alkoi ensimmäisenä Nigeriassa.


title: Novatek

text: Novatek () on Venäjän toiseksi suurin maakaasun tuotantoyhtiö. Talouslehti Forbesin kevään 2012 listauksen mukaan se oli Venäjän 12. suurin ja maailman 604. suurin julkisesti noteerattu yritys.


title: Novatek

text: Yhtiön pääkonttori on Tarko-Salen kaupungissa Jamalin Nenetsiassa. Novatekin osakkeet noteerataan Lontoon pörssissä (LSE) ja Moskovan pörssissä.


title: Novatek

text: Yhtiö tekee yhteistyötä muun muassa Gazpromin ja ranskalaisen Total-yhtiön kanssa.


title: Novatek

text: RIAraitingin sadan venäläisen suuryritysten vuoden 2014 vertailussa yhtymä sijoittui markkina-arvoltaan viidenneksi (5.). Yhtiön arvoksi arvioitiin 1218,227 miljardia Venäjän ruplaa vuoden 2013 lopussa (+16,1 % edellisvuoteen).


title: Kalmiat

text: Kalmiat ("Kalmia") on kanervakasveihin kuuluva kasvisuku, johon kuuluu lähteestä ja määritelmästä riippuen viidestä kymmeneen lajia. Suvun lajit ovat pienehköjä puuvartisia, yleensä ainavihantia kasveja. Suku on nimetty suomalaisen kasvitieteilijän Pehr Kalmin mukaan.


title: Kalmiat

text: Kalmiat ovat monivuotisia puuvartisia kasveja, pensaita tai varpuja, joskus pieniä puita. Ne ovat yleensä ainavihantia, laji "Kalmia cuneata" tosin on kesävihanta. Lehdet ovat vastakkaiset, vuorottaiset tai säteittäiset, ruodilliset, nahkeapintaiset ja laidoiltaan ehyet.


title: Kalmiat

text: Terttumaiset kukinnot sijaitsevat versojen päädyissä tai hangoissa. Kukinnoissa on yleensä 2–40 kukkaa. Kukat ovat kaksineuvoisia ja symmetrisiä säteittäin. Verho- ja terälehtiä on kumpiakin tavallisesti viisi. Teriö on lähes kokonaan yhteenkasvanut. Hedelmä on pyöreä kota. Yhdessä kodassa on tavallisesti 100–150 yleensä siivekästä siementä.


title: Kalmiat

text: Suvun lajien määrä vaihtelee lajien määritelmän mukaan. Sielikkö ("Kalmia procumbens") on aiemmin yleensä luokiteltu omaan yksilajiseen sukuunsa "Loiseleuria" ja "Kalmia buxifolia" omaan yksilajiseen sukuunsa "Leiophyllum", mutta nykyään niitä tavallisesti pidetään kalmioiden sukuun kuuluvina. Yleisesti hyväksyttyjä lajeja ovat:


title: Marco Vaccari

text: Marco Vaccari (s. 17. heinäkuuta 1966, Milano) on italialainen entinen pikajuoksija, jonka päämatka oli 400 metriä. Hän juoksi 400 metrin ennätyksensä 45,74 Bolognassa 23. kesäkuuta 1992.


title: Marco Vaccari

text: Vuoden 1991 sisäratojen MM-kisoissa Sevillassa Vaccari oli mukana pronssia voittaneessa 4x400 metrin viestijoukkueessa (muut juoksijat olivat Vito Petrella, Alessandro Aimar, Andrea Nuti).Vuonna 1997 Vaccari osallistui Ateenan MM-kisoihin, jossa jäi neljännesfinaaliin 400 metrillä. Vaccari voitti hopeaa Välimeren kisoissa vuonna 1997.


title: Jäähakku

text: Jäähakku on hakku, jota käytetään jää- ja vuorikiipeilyssä sekä jäätiköillä liikuttaessa antamaan tukea ja itse kiipeämiseen. Kuhunkin käyttöön löytyy omat erikoishakkunsa, mutta osassa hakuista yhdistyy useamman tyypin piirteitä. Yleisnimitys näille hakuille on jäähakku.


title: Jäähakku

text: Jäähakun osat ovat:


title: Jäähakku

text: Lisäksi joissain malleissa on:


title: Jäähakku

text: Hakun ominaisuudet, kuten varren muoto ja pituus, sekä terän muoto määräytyvät käyttötarkoituksen ja käyttäjän pituuden mukaan.


title: Jäähakku

text: Jäätiköillä liikuttaessa jäähakkua käytetään hyvin monin eri tavoin. Sitä voidaan käyttää kävelykepin tavoin, ottaa tukea railoja tai muuta haastavampaa maastoa ylitettäessä, pysäyttää liuku (eng. self arrest), hakata askelmia, rakentaa lumiankkuri tai esimerkiksi puhdistaa paikka jääruuville. Vaellushakku on varreltaan suora ja pituudeltaan yleinsä 60-80 cm. Historiassa on käytetty myös paljon pidempiä hakkuja. Useimmissa näissä hakuissa on varren toisessa päässä piikki tai varren pää on muuten muotoiltu siten, että sitä voidaan käyttää kävelykeppinä. Varressa ei lisäksi ole kahvoja tai käsitukia, jotta varren voi tarvittaessa helposti upottaa lumeen tuen saamiseksi jyrkempiä lumisia rinteitä kiivettäessä. Myynnissä on myös malleja, joissa piikin sijaan varren sisään on sijoitettu teleskooppisauva. Askelmien hakkaamista varten jäätikköhakussa on kaavin.


title: Jäähakku

text: Klassista vuorikiipeilyhakkua käytetään vaellushakun tapaan, mutta jyrkemmässä maastossa. Se on jäätikkövaelluksilla käytettyä hakkua lyhyempi (55-65cm) ja vahvatekoisempi; sen varsi voi toisinaan olla käyrä. Teknisessä vuorikiipeilyssä voidaan käyttää kahta hakkua, joista toisessa on kaavin ja toisessa vasara. Vasaralla voidaan esim. hakata kiiloja kallioon tai poistaa niitä. Myös hiihtovaelluksessa (eng. ski mountaineering) käytetään vuorikiipeilyjäähakkua, mutta tähän tarkoitukseen valmistetut hakut ovat yleinsä varsinaisia vuorikiipeilyjäähakkuja lyhyempiä ja keveämpiä.


title: Jäähakku

text: Jääkiipeilyssä ja ns. "mikstassa" (eng. mixed-climbin, jossa kiivetään jäätä ja kiveä) jääkiipeilyjäähakkua (eng. ice tool) käytetään pystysuoran jään tai kallion kiipeämiseen. Hakku isketään jääseinään tai asetetaan kallion koloon ja sen varassa roikutaan. Jääkiipeilyjäähakun varsi on korostetun käyrä ja siinä on usein käsituki tai kahva, sekä joissain malleissa pehmustettu tai pehmustamaton rannelenkki. Käyrä varsi helpottaa hakun lyömistä oikeassa asennossa jäähän ja estää rystysiä osumasta jäähän. Kahva antaa lisäsuojaa lyötäessä ja tukea roikkumiseen. Rannelenkin tarkoitus on antaa tukea hakusta roikuttaessa ja toisaalta estää hakkua putoamasta alas otteen kirvotessa. Jäätikkö- ja vuorikiipeilyhakusta poiketen hakun terä on ylöspäin kaareutuva, mikä helpottaa terän irrottamista jäästä.


title: Jäähakku

text: Vuori- ja jääkiipeilyssä käytettävän nykyaikaisen jäähakun osia voi vaihtaa ja säätää. Osat on lisäksi luokiteltu niiden kestävyyden mukaan joko T (Technical) tai B (Basic) -luokkaan. T-luokka tarkoittaa, että osa kestää varmistamista, eli sen varaan voidaan asettaa ihminen. B-luokan osia ei saisi käyttää varmistamiseen, ankkurina tai kiipeilyyn. Yhdessä jäähakussa voi olla yhtä aikaa eri luokkien osia. Esim. vaellushakun varsi voi olla T-luokitettu, mutta terä B. Jääkiipeilyyn tarkoitetun hakun tulisi olla kokonaan T-luokitettu.


title: Jäähakku

text: Kommunistijohtaja Lev Trotski murhattiin vuonna 1940 iskemällä häntä jäähakulla päähän.


title: Espoo Colts

text: Espoo Colts oli suomalainen amerikkalaisen jalkapallon seura, joka oli toiminnassa 1979–1996. Seura aloitti toimintansa Helsingin Munkkiniemessä nimellä MAJS eli Munkkiniemen Amerikkalaisen Jalkapallon Seura tai tutummin Munkka.


title: Espoo Colts

text: Munkkiniemen yhteiskoulun oppilaat pelasivat Suomen ensimmäisen amerikkalaisen jalkapallon ottelun Tapiolan Yhteiskoulua vastaan vuonna 1976. Munkkiniemeläiset perustivat myöhemmin amerikkalaisen jalkapallon seuran Munkan, joka osallistui vuonna 1980 ensimmäiseen Vaahteraliigan kauteen.


title: Espoo Colts

text: Munkka sai myöhemmin lisänimen Colts. Seura voitti Suomen mestaruuden 1981 ja 1989 ja saavutti hopeaa 1980, 1982 ja 1988. Vuonna 1991 seura muutti Espooseen parempien toimintaedellytysten perässä ja muutti nimekseen Espoo Colts. Colts pudottautui 14 Vaahteraliigakauden jälkeen II-divisioonaan kaudeksi 1994, ja nousi seuraavaksi kaudeksi I-divisioonaan. Divisioonan mestaruuden Colts voitti kaudella 1996, mutta päätti lopettaa toimintansa kyseisen kauteen.


title: Charles Mouton

text: Charles Mouton (n. 1626 – ?) oli ranskalainen luutisti ja säveltäjä. Hän syntyi todennäköisesti Rouenissa tai sen lähellä. Ei ole varsinaisia todisteita, että hän olisi opiskellut Denis Gaultierin johdolla, mutta ainakin tyylillisesti hän oli tämän seuraaja. Hän vietti todennäköisesti aikaa myös Italiassa.


title: Charles Mouton

text: Moutonin uskotaan työskennelleen nuorena Savoijin hovissa Torinossa, ja hän asettui vuonna 1678 Pariisiin. Hän sävelsi luutulle ja opetti luutunsoittoa. Hän kuoli joskus vuoden 1699 jälkeen.


title: Jakub Vadlejch

text: Jakub Vadlejch (s. 10. lokakuuta 1990 Praha) on tšekkiläinen keihäänheittäjä.


title: Jakub Vadlejch

text: Vuoden 2007 alle 18-vuotiaiden MM-kisoissa Vadlejch oli kahdestoista, vuoden 2008 alle 20-vuotiaiden MM-kisoissa kymmenes ja vuoden 2009 alle 20-vuotiaiden EM-kisoissa kahdeksas.


title: Jakub Vadlejch

text: Vadlejch karsiutui loppukilpailusta EM-kilpailuissa 2010, MM-kisoissa 2011, kesäolympialaisissa 2012, EM-kilpailuissa 2014 ja MM-kisoissa 2015. Amsterdamin EM-kilpailuissa 2016 hän sijoittui yhdeksänneksi ja saman vuoden Rio de Janeiron olympialaisissa kahdeksanneksi.


title: Jakub Vadlejch

text: Vadlejch heitti Lontoossa järjestetyissä yleisurheilun maailmanmestaruuskilpailuissa 12. elokuuta 2017 hopeaa ennätyksellään 89,73.


title: Jakub Vadlejch

text: Jakub Vadlejchin seura on prahalainen Dukla Praha ja häntä valmentaa Jan Železný.


title: Maantiivistäjä

text: Maantiivistäjä - myös (täry)jyrä, tärytin tai tärylevy ("tärylätkä") - on yleisnimi joukolle koneita, jolla voi tiivistää maa-aineksia. Tiivistäjien toiminta perustuu joko pelkkään massaan (jyrät) tai sen ohella myös iskuvoimaan (täryt). Tiivistäjien voimanlähteenä on lähes poikkeuksetta polttomoottori (bensiini tai diesel), harvoin sähkö tai paineilma. Käyttökohteet: Maa-ainesten tiivistys ennen rakentamista tai kaivantojen täytön jälkeen; tiivistys ennen maan pinnoittamista (asvaltti, pihakivetys, laatat) tai edellä mainittujen pinnoitteiden tiivistys, jolloin tiivistys perustuu lähinnä puhallushiekan tai vastaavan tiivistymiseen pihakivien tai –laattojen välissä. Laitteiden tiivistysteho vaihtelee maa-aineksesta ja laitteen ominaisuuksista riippuen noin 10 cm:stä jopa 60 cm:iin. Suurimpia tärylevyjä lukuun ottamatta nykyisten laitteiden äänenpainetaso jää yleensä alle 100 dB:iin.


title: Maantiivistäjä

text: Käyttötarkoituksen mukaan markkinoilla on useita erilaisia laitteita:Tärkeimmät ominaisuudet


title: Gustaf Wrede

text: Gustaf Wrede voi tarkoittaa ainakin seuraavia henkilöitä:


title: Fabian Wrede

text: Fabian Wrede voi tarkoittaa ainakin seuraavia henkilöitä:


title: Sauvatärytin

text: Sauvatärytin eli tärytin (eli "vibraattori", puhekielessä myös "vibra") on betonivalussa käytetty "tärykone". Siinä värinän synnyttää tavallisimmin erillinen sähkömoottori tai paineilmalähde. Voimanlähteestä lähtee taipuisa, noin 1-4 metriä pitkä suojaputken sisällä oleva akseli, jonka päässä on värinän betonille välittävä sauva. Sauvan halkaisija vaihtelee noin 25-75 mm ja pituus noin 250-500 mm, käyttötarkoituksesta riippuen.


title: Sauvatärytin

text: Laitetta käytetään betonin tasoittamiseen, jotta valettava massa täyttäisi muottien kaikki kolot eikä valuun jäisi koloja tai ilmakuplia. Laitekoko vaihtelee akkukäyttöisten täryttimien muutamista kiloista jopa yli sataan kiloon (suurtaajuustärytin). Betonielementtien valussa muotin alla on kiinteästi asennettu, useammasta yksiköstä koostuva tärytin.


title: Sauvatärytin

text: Täryttimillä voidaan toteuttaa materiaalin siirtoon tarkoitettu laite, tärykuljetin, sekä järjestää kappaleita samansuuntaisiksi automaattisia työvaiheita varten.


title: Kellokanervat

text: Kellokanervat ("Erica") on kanervakasveihin kuuluva kasvisuku. Sukuun kuuluu yli 800 lajia. Sen edustajat ovat lähinnä Euraasian ja Afrikan lauhkeiden ja subtrooppisten alueiden varpuja ja pensaita. Useita suvun lajeja käytetään koristekasveina.


title: Kellokanervat

text: Kellokanervat ovat ainavihantia varpuja, pensaita tai pieniä puita. Lehdet ovat ruodillisia, nahkeapintaisia, yleensä ripsilaitaisia ja säteittäin asettuneita.


title: Kellokanervat

text: Versojen kärjissä tai hangoissa sijaitsevat kukinnot ovat terttumaisia; terttuja, sarjoja tai huiskiloita. Kukinnoissa on yleensä 10–30 kukkaa. Kukat ovat kaksineuvoisia ja säteittäin symmetrisiä. Sekä verho- että terälehtiä on 4–5. Terälehdet ovat verholehtiä pidempiä, ja lähes koko pituudeltaan yhteenkasvaneita, antaen kukalle kellomaisen muodon. Heteitä on kymmenen. Emin vartalo on pitkä ja kapea.


title: Kellokanervat

text: Hedelmä on yleensä rakenteeltaan kota, joillakin lajeilla kuitenkin luumarjamainen. Siemenet ovat pieniä ja siivettömiä.


title: Kellokanervat

text: Kellokanervien sukuun kuuluu lähteestä riippuen noin 800–900 lajia. Lähisukuinen kanerva ("Calluna vulgaris") luettiin aiemmin kuuluvaksi sukuun, mutta nykyään sitä pidetään omana sukunaan. Joitakin tunnetumpia lajeja ovat:


title: L/A Prostvik 1

text: L/A Prostvik 1 on Nagu 2:sen ohella toinen Nauvon ja Korppoon välillä liikennöivistä Lautta-aluksista. Prostvik 1 on kahdesta lautta-aluksesta suurempi. Lauttavälin pituus on 792 m ja se on osa Saariston Rengastietä.


title: Tyler Wilson

text: James Tyler Wilson (s. 16. elokuuta 1989, Fort Smith, Arkansas) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä yliopistojalkapalloa Arkansasin yliopiston joukkueessa.


title: Tyler Wilson

text: Edelliseltä aloittajalta Ryan Mallettilta vapaaksi jääneen aloittajan paikan kaudelle 2011 ottanut Wilson on yksi vuoden 2013 NFL:n varaustilaisuuden parhaista pelinrakentajista. Halutessaan Wilson olisi voinut osallistua jo vuoden 2012 varaustilaisuuteen, mutta hän päätti jäädä yliopistoon vielä viimeiseksi vuodeksi.


title: Logan Thomas

text: Logan Lamont Thomas (s. 11. heinäkuuta 1991 Lynchburg, Virginia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa NFL-liigan Arizona Cardinalsin joukkueessa. Thomas on pelinrakentajaksi melko isokokoinen, 201 senttimetriä pitkä ja 119 kilogrammaa painava.


title: Logan Thomas

text: Kaudelle 2011 Virginia Techin yliopistojoukkueen pelinrakentajaksi noussut Thomas varattiin vuoden 2014 neljännellä kierroksella, tilaisuuden 120. pelaajana.


title: Sofia Saari

text: Sofia Saari (s. 1976 Turku) on suomalainen kuvataiteilija. Hän on valmistunut Venetsian kuvataideakatemiasta kuvanveistäjäksi vuonna 1998. Naantalissa asuva Saari on opiskellut lisäksi muun muassa Turun piirustuskoulussa, Kuvataideakatemiassa sekä Taideteollisessa korkeakoulussa, josta hän on valmistunut taiteen maisteriksi.


title: Sofia Saari

text: Näyttelyitä Saari on pitänyt Suomen lisäksi Italiassa, muun muassa Roomassa sekä Sisiliassa ja Sardiniassa. Hän on myös työskennellyt Italiassa usean vuoden ajan valokuvaajana.


title: Sofia Saari

text: Sofia Saari on tehnyt useita julkisia teoksia. Porissa sijaitsevat vuosina 2008 ja 2009 valmistuneet kaupungin perustajan Juhana Herttuan sekä presidentti Risto Rytin muistomerkit. Somerolla paljastettiin kesäkuussa 2012 seiväshyppääjä Pentti Nikulan näköispatsas. Mikkelissä paljastettiin kesällä 2017 Georg Carl von Döbelnin reliefi


title: Rauta(II)bromidi

text: Rauta(II)bromidi eli ferrobromidi (FeBr) on rauta- ja bromidi-ionien muodostama epäorgaaninen ioniyhdiste. Yhdistettä käytetään katalyyttinä orgaanisen kemian reaktioissa.


title: Rauta(II)bromidi

text: Huoneenlämpötilassa rauta(II)bromidi on kellanruskeaa kiteistä ainetta, jonka kiderakenne muistuttaa kadmiumjodidin kiderakennetta. Se kestää kohtalaisen hyvin korkeitakin lämpötiloja, mutta hajoaa voimakkaasti kuumennettaessa hitaasti bromiksi ja rauta(III)oksidiksi. Yhdiste liukenee erittäin hyvin veteen ja myös etanoliin, dietyylieetteriin ja asetonitriiliin. Rauta(II)bromidi muodostaa useita kidevedellisiä muotoja muun muassa di-, tetra-, heksa- ja nonahydraatit, jotka ovat väriltään vaaleanvihertäviä. Kideveden määrä riippuu kiteytymisolosuhteista.


title: Rauta(II)bromidi

text: Rauta(II)bromidia voidaan valmistaa kahdella tavalla. Yhdistettä voidaan valmistaa suoraan bromista ja raudasta 200 °C:n lämpötilassa virtausreaktorissa. Tämän jälkeen tuote puhdistetaan sublimoimalla typpi-ilmakehässä tai alipaineessa. Toinen tapa on raudan ja vetybromidin välinen reaktio metanoliliuoksessa. Näin saadaan kidevedellistä rauta(II)bromidia.


title: Rauta(II)bromidi

text: Kidevedetöntä rauta(II)bromidia käytetään katalyyttinä orgaanisten yhdisteiden bromauksessa ja polymerointireaktioissa.


title: Rumeleenihappo

text: Rumeleenihappo (eng. "Rumelenic acid") on monityydyttymätön rasvahappo. Yhdiste on 2005 löydetty ja sen pienemmät isomeerit ovat vielä tuntemattomia. Yhdistettä on löydetty maitorasvasta.


title: Riverbank Arena

text: Riverback Arena on Lontoon olympiapuistossa sijoitseva stadion. Kentän päällyste on vesipohjainen astroturf, joka on väriltään vihreän sijasta sininen.


title: Riverbank Arena

text: Areenan rakennusbudjetti oli 19 miljoonaa puntaa, eli vajaat 24 miljoonaa euroa. Riverbank Arenassa kilpailtiin Lontoon kesäolympialaisten maahockeyturnaus. Lontoon paralympialaisissa kilpaillaan kahdessa jalkapalloturnauksessa Riverbank Arenalla.


title: Riverbank Arena

text: Olympialaisten jälkeen stadion siirretään Eton Manoriin, olympiapuiston pohjoispuolelle. Stadionin kapasiteetti putoaa 3000 paikkaan.


title: Petronio Franceschini

text: Petronio Franceschini (1650 – 18. joulukuuta 1680) oli italialainen säveltäjä. Hän opetti Giacomo Antonio Pertiä opiskeltuaan itse aiemmin tämän sedän, Lorenzo Pertin johdolla. Franceschini tuli varhain tunnetuksi oopperoistaan ja toimi myös sellistinä. Oopperoiden lisäksi hänen sävellystuotantoonsa kuuluu sonaatteja, messuja, motetteja, psalmeja ja kantaatteja.


title: Petronio Franceschini

text: Franceschini syntyi ja työskenteli Bolognassa, mutta kuoli Venetsiassa. Hänen viides oopperansa "Dionisio" jäi kesken, ja teoksen täydensi Partenio.


title: Purjehdus kesäolympialaisissa 2012 – naisten purjelautailu

text: Naisten purjelautailussa kesäolympialaisissa 2012 kilpailtiin 31. heinäkuuta – 7. elokuuta. Siihen osallistui 26 kilpailijaa. Kultaa voitti espanjalainen Marina Alabau, hopeaa suomalainen Tuuli Petäjä ja pronssia Zofia Klepacka.


text: Kilpailussa purjehdittiin aluksi kymmenen lähtöä, joista kilpailijan nettopisteisiin laskettiin yhdeksän parasta sijoitusta. Kymmenen parasta selviytyi viimeisenä purjehdittuun mitalilähtöön, jossa pisteet laskettiin kaksinkertaisena. Mitalilähtöä ei voi pudottaa pois loppupisteistä, vaikka urheilija saisikin siinä huonoimman sijoituksen koko kilpailussa.


text: Lähde


title: Ching Johnson

text: Ivan Wilfred "Ching" Johnson (7. joulukuuta 1898 – 16. kesäkuuta 1979) oli kanadalainen jääkiekkoilija, joka edusti New York Rangersia ja New York Americansia National Hockey Leaguessa (NHL). Puolustajana pelannut Johnson saavutti Rangersin riveissä kaksi Stanley Cup -mestaruutta.


title: Ching Johnson

text: Ensimmäisen maailmansodan veteraanina Johnson saattoi aloittaa täysipainoisen kiekkoilijan uran vasta 20 vuoden iässä ja teki NHL-läpimurtonsa vasta lähempänä 30. ikävuottaan. Lajin historian kovaotteisimpien puolustajien joukkoon luettu Ching Johnson oli suuri yleisösuosikki ja pelasi kaikkiaan 436 ottelua Rangersissa ja Americansissa ennen siirtymistään alasarjoihin pelaajaksi, valmentajaksi ja toimitsijaksi.


title: Casper Wrede (taidemaalari)

text: Wilhelm Casper Magnus August Wrede (26. joulukuuta 1856 Kaarina – 12. helmikuuta 1945 Kemiö) oli suomalainen taidemaalari ja kartanonomistaja.


title: Casper Wrede (taidemaalari)

text: Wrede opiskeli aluksi Suomen Taideyhdistyksen piirustuskoulussa vuonna 1874 ja sen jälkeen Turun piirustuskoulussa vuosina 1875–1878. Hän jatkoi opintojaan ulkomailla ensin Münchenissä 1879 ja sitten Pariisissa 1880–1881. Pariisissa oli myös hänen ensinäyttelynsä vuonna 1881, ja häntä alettiin pitää suurena lahjakkuutena. Palattuaan Suomeen hän sai Suomen Taideyhdistyksen dukaattikilpailussa III palkinnon vuonna 1881 ja II palkinnon vuonna 1882. Taiteilijanuransa lupaavasta alusta huolimatta Wrede kuitenkin omistautui tämän jälkeen pääosin maanviljelykselle. Hän valmistui Mustialan maatalousopistosta vuonna 1885 ja hankki vuonna 1891 hallintaansa Wreden sukutilan Kemiön Gästerbyssä. Wrede palasi vasta vanhemmalla iällä vakavammin takaisin taiteen pariin. Hän maalasi etupäässä maisemia ja muotokuvia.


title: Vyölaukku

text: Vyölaukku on pieni laukku, jota pidetään vyötäröllä. Se on yleensä isompi kuin rahavyö.


title: Waymo

text: Waymo (ennen lokakuuta 2016 "Google driverless car") on Googlen projekti kehittää itseohjautuva auto. Projektia johtaa Googlen insinööri Sebastian Thrun, yksi Google Street Viewin keksijöistä ja Stanfordin yliopiston keinoälylaboratorion johtaja. Vuonna 2005 Thrunin ryhmä Stanfordissa kehitti robottiajoneuvo Stanleyn, joka voitti DARPA Grand Challengen ja kahden miljoonan dollarin palkinnon Yhdysvaltain puolustusministeriöltä. Ryhmä, joka kehittää järjestelmää, koostuu 15 Googlen insinööristä.


title: Waymo

text: Google aloitti robottiautojen testaamisen vuonna 2010. Itseohjautuvilla autoilla pyritään parantamaan liikenneturvallisuutta, vähentämään liikenteen päästöjä ja säästämään ihmisten aikaa.


title: Waymo

text: Elokuussa 2012 Google ilmoitti että autot ovat kulkeneet lähes puoli miljoonaa kilometriä ilman yhtäkään kolaria. Autot ovat ajaneet Nevadassa sekä Googlen testiradalla.


title: Waymo

text: Nevadan ajoneuvoviraston johtaja Bruce Breslow arvelee autojen tulevan markkinoille vuosien 2015–2017 aikana.


title: Waymo

text: Google kehitti alussa autoja yhteistyössä autonvalmistajien kanssa, mutta toukokuussa 2014 yritys kertoi aikovansa ottaa autojen kehittämisen kokonaan itselleen. Google oli päättänyt panostaa lisää autojensa kehittämiseen. Hakukonejätti alkoi rakennuttaa pika-aikataululla parisen sataa pientä sähköautoa, jotka toimivat automaattiohjauksella. Maksiminopeus oli rajoitettu 25 mailiin tunnissa.


title: Waymo

text: Autoihin on lisätty videokamerat ja tutkat. Autot käyttävät apunaan Google Street View -kuvia. Autojen katoille on asennettu laseretäisyysmittari, joka tuottaa yksityiskohtaisen 3D-kartan ympäristöstä.


title: Waymo

text: Googlen robottiautoissa on noin 150 000 Yhdysvaltain dollarin arvosta laitteita vuoden 2012 hinnoin, mukaan lukien noin 70 000 dollarin lidar (light radar) järjestelmä. Etäisyyden mittaava katolle kiinnitetty 64-säteinen laser on Velodyne. Tämä laser mahdollistaa sen, että ajoneuvo luo yksityiskohtaisen kolmiulotteisen kartan sen ympäristöstä. Tämän jälkeen auton ohjelmisto yhdistää tämän kartan korkearesoluutioisiin karttoihin maailmasta, tuottaen erilaisia datamallien tyyppejä, jotka mahdollistavat sen ajaa itseään.


title: Waymo

text: Elokuussa 2011 ihmisen ohjaama "Google driverless car" oli osallisena törmäykseen lähellä Googlen pääkonttoria Mountain View’ssä Kaliforniassa. Googlen mukaan autoa ohjasi onnettomuushetkellä manuaalisesti ihminen. Aiemmassa onnettomuudessa 2010 toinen ajoneuvo ajoi Googlen auton perään, kun se oli pysähtyneenä liikennevaloissa. Googlen mukaan molemmat onnettomuudet ovat olleet muita autoja ohjanneiden ihmiskuljettajien syytä.


title: Polly Pocket

text: Polly Pocket on lelunukke jolle saa vaatteita ja erilaisia tarvikkeita. Nimi tulee siitä, että monia nukkeja sai aikanaan taskukokoisissa pakkauksissa. Nykyään Mattelin myymät Polly-nuket eroavat huomattavasti alun perin myydyistä Bluebird Toysin vastaavista. Alkuperäiset nuket olivat alle tuuman pituisia ja valmistettu kovasta muovista. Mattelin versiot ovat kaksi–kolme tuumaa pitkiä sekä taipuisia, ja niillä on lisäksi pehmeästä kumista valmistettuja vaatteita ja asusteita.


title: Polly Pocket

text: Polly Pocketin suunnitteli saksalaisen Chris Wiggsin tytär Kate vuonna 1983. Ensimmäisiä Polly Pocket-leluja ilmestyi kauppojen hyllyille vuonna 1989. Kun tuotanto hieman lopahti vuonna 1998, Mattel osti yrityksen Bluebirdiltä samaisen vuoden lopulla.


title: Polly Pocket

text: Vuonna 1998 Mattel loi animaatiosarjan sekä uudenlaisia Polly-nukkeja. Uusi nukke oli suurempi, ja oli enemmän ”luonnollisen” näköinen kuin edeltäjänsä. Samana vuonna Mattel esitteli myös Fashion Polly!:n, joka kuitenkin kulki käsi kädessä edellisen kanssa (Polly, Lea, Shani, Lila, Crissy, jne.), tosin ne olivat 33/4-tuumaisia (9,5 cm) muovisia, nivellettyjä nukkeja. Nukeilla oli vallan uudenlaista muotia, sillä niillä ei ollut perinteisiä, kankaisia vaatteita, vaan ainutlaatuisia ”Polly Stretch” -vaatteita, jotka oli valmistettu sitkeästä muovista. Näin ne voitiin helposti pukea ja riisua nukelle. Pollylle tehtiin myös magneettisia vaatteita, jotka olivat ohuita muovikappaleita, erikseen edessä ja takana. Molemmat kiinnitettiin magneetin avulla Pollyn vartaloon. Ne sai myös helposti pois. Pollyn ja ystävättärien lisäksi kehiteltiin useita poikanukkeja (Rick, Steven, jne.) Barbie ja Bratz nukkejen tavoin myös Polly Pocket sai videoita, kirjoja sekä nettisivuja.


title: Polly Pocket

text: Marraskuussa 2006 4,4 miljoonaa Polly Pocket-settiä vedettiin pois markkinoilta Mattelin saatua valituksia nukkejen magneettisten osien (muun muassa vaatteiden) nopeasta löystymisestä. Ennen tuota samaisia leluja oli jo myyty ympäri maailmaa peräti kolmen vuoden ajan.


title: Polly Pocket

text: Vuonna 2010 Mattel teki muutoksia tuotteeseen muun muassa jalkojen ja pään kokoon liittyen, mutta korkeus pysyi silti suunnilleen samana. Nämä nuket ovat suunnilleen 5–13-vuotiaille suunnattuja.


title: Polly Pocket

text: Alla lista hahmoista, jotka ilmestyivät Polly Pocket -sarjassa


title: Cavendish-laboratorio

text: Cavendish-laboratorio () on osa Cambridgen yliopiston fysiikan laitosta. Se on perustettu vuonna 1874.


title: Cavendish-laboratorio

text: Laboratorio on nimetty sen rahoitukseen osallistuneen Devonshiren herttuan William Cavendishin sekä hänen fyysikkosukulaisensa Henry Cavendishin mukaan. Sen ensimmäinen professori oli James Clerk Maxwell.


title: Cavendish-laboratorio

text: Ennen Cavendish-laboratorion perustamista fysiikka oli ollut matematiikan sivuhaara ja sen opetus oli varsin teoreettista. Maxwellin seuraaja Lordi Rayleigh suunnitteli kokeellisen fysiikan opetusohjelman, joka on nykyisenkin opetuksen pohjana. Rayleighin seuraaja Joseph John Thomson puolestaan käynnisti fysiikan vallankumouksen, joka johti kvanttifysiikan löytämiseen 1920-luvulla. Hänen aikanaan yliopisto alkoi hyväksyä jatko-opiskelijoita muualtakin. Ensimmäisten joukossa olivat tulevat nobelistit Ernest Rutherford ja Charles Wilson. Rutherford nousi vuorollaan professoriksi ja ydinfysiikan suurteot jatkuivat. Hänen jälkeensä Lawrence Bragg kehitti röntgenkristallografiaa, jonka avulla selvitettiin DNA:n kaksoiskierrerakenne. Toisen maailmansodan jälkeen kylmälaboratorio, hiukkaskiihdytin, puolijohdetutkimukset ja radioastronomia olivat aloja, joilla tehtiin suuria löytöjä.


title: Cavendish-laboratorio

text: Laboratoriossa vuosien varrella työskennelleistä tutkijoista 29 on palkittu Nobel-palkinnolla.


title: Käppärän hautausmaa

text: Käppärän hautausmaa on Porissa Käppärän kaupunginosassa Maantiekadun varrella sijaitseva hautausmaa. Käppärän hautausmaa on järjestyksessään kolmas Porin hautausmaa ja se korvasi Käppärän "Hampustenmäellä" sijainneen, nykyään Porin vanhana hautausmaana tunnetun hautausmaan. Uusi hautausmaa sijoitettiin "Hirsipuunmäkenä" tunnetulle paikalle ja se vihittiin käyttöön 29. kesäkuuta 1884.


title: Käppärän hautausmaa

text: 1970- ja 1980-luvuilla laajennetun hautausmaan nykyinen koko on noin 18 hehtaaria ja siellä on 27 000 hautapaikkaa. Kaikkiaan Käppärän hautausmaalle on haudattu noin 76 000 vainajaa.


title: Käppärän hautausmaa

text: Käppärän hautausmaalla sijaitsee useita vanhoja historiallisesti arvokkaita, muun muassa porilaisten teollisuus- ja kauppiassukujen, sukuhautoja. Lisäksi hautausmaalla on useita muita merkittäviä muistomerkkejä, muun muassa punaisten muistomerkki vuodelta 1918, sekä talvisodan pommituksissa menehtyneiden W. Rosenlew Ab:n työläisten yhteishauta.


title: Käppärän hautausmaa

text: Käppärässä sijaitsee myös vuonna 1903 valmistunut Juseliuksen mausoleumi, joka on yksi Porin tunnetuimmista nähtävyyksistä ja Pohjoismaiden ainoa mausoleumi.


title: Käppärän hautausmaa

text: Hautausmaalla on kaksi siunauskappelia, 1800-luvulla valmistunut ns. "Pieni kappeli" sekä uudempi ns. "Iso kappeli". Pienen kappelin on suunnitellut arkkitehti Brynolf Blomqvist ja se oli valmistuessaan vuonna 1891 yksi suomen ensimmäisistä siunauskappeleista. Vuonna 1960 valmistuneen Ison kappelin suunnitteli arkkitehti Keijo Valli. Sen seinässä on kuvanveistäjä Jussi Vikaisen reliefi.


title: Käppärän hautausmaa

text: Ison kappelin ja Juseliuksen mausoleumin välissä sijaitsee "Menneiden sukupolvien ja unohdettujen vainajien muistomerkki". Vuonna 1985 paljastetun muistomerkin tekstin on laatinut professori Unto Salo. Sen vieressä on vuodelta 1954 peräisin oleva Aimo Tukiaisen suunnittelema "Tyttö, lintu ja kala"-suihkuallas.


title: Käppärän hautausmaa

text: Käppärän hautausmaa on osa Porin kansallista kaupunkipuistoa. Se kuuluu myös Museoviraston inventoimiin Valtakunnallisesti merkittäviin rakennettuihin kulttuuriympäristöihin.


title: Kiinnitystulppa

text: Kiinnitystulppa tai ruuvitulppa, seinätulppa tai proppu, on kiinnitystarvike, jota käytetään ripustettaessa jotain esimerkiksi betoni- tai tiiliseinään tai kattoon. Tulppa työnnetään seinään porattuun reikään, ja siihen ruuvataan sopivankokoinen ruuvi. Tulppa työnnetään yleensä seinätasoon asti, mutta jos tulppa laajenee, se työnnetään seinän sisään. Ruuvia kiristettäessä ruuvi ja sitä ympäröivä tulppa kiinnittyvät kiveen.


title: Kiinnitystulppa

text: Kiinnitystulpan kärjessä on paisuntaosa, joka paisuu, kun ruuvia kiristetään tulppaan. Siivekkeet eli evät varmistavat, että tulppa ei pyöri ympäri, kun ruuvi kiristetään. Tulpan paisumaton osa on nimeltään kaulus. Tulpan toisessa päässä on harja, joka varmistaa, että tulppa ei uppoa reikään liian syvälle.


title: Kiinnitystulppa

text: Kiinntystulppia on saatavilla erilaisia seinämateriaaleja ja eripainoisia ripustettavia esineitä varten. Jotkin tulpat sopivat vain tiettyihin materiaaleihin. Niin sanotut yleistulpat sopivat moneen seinä- ja kattomateriaaliin, mutta ne ovat parhaimmillaan betoni- ja tiiliseinissä. Ohuisiin kipsi- ja kuitulevyihin käytetään erikoistulppia, jotka vaativat yleensä levyn taakse tyhjää tilaa. Betoniin kiinnitetyn yleistulpan kantokyky voi vaihdella alle 100 kilogrammasta useisiin satoihin kilogrammoihin. Kevytbetonilla, kipsilevyllä ja puukuitulevyllä tulpan pitokyky on huomattavasti pienempi, usein alle 20 kilogrammaa.


title: Kiinnitystulppa

text: Halvimmat tulpat on valmistettu yleensä pvc-muovista tai polytyleenistä. Heikkolaatuinen tulppa muotoutuu ajan myötä reiän tai ruuvin mukaan ja menettää otteensa. Laadukkaimmat vankasta nailonista tai metallista valmistetut tulpat säilyttävät vahvuutensa vuosikausia.


title: Kiinnitystulppa

text: Tulpat keksittiin 1930-luvulla. Varhaisimmat tulpat valmistettiin muotoon puristetuista kasvikuiduista. Muovi otettiin käyttöön 1950-luvulla. Kiinnitystulppien tekninen kehitys on jatkunut 2000-luvulle asti.


title: Laivateollisuus

text: Oy Laivateollisuus Ab oli Turun Pansiossa toiminut telakkayhtiö. Sen telakka sijaitsi Valmetin Pansion telakan lähellä. Yhtiö perustettiin vuonna 1945 Suomen sotakorvausvelvoitteiden täyttämiseksi, ja ensimmäisen laivansa se sai valmiiksi kaksi vuotta myöhemmin. Viimeinen Neuvostoliittoon sotakorvauksena tehty Laivateollisuuden alus oli kolmimastoinen erikoiskuunari Zarja, joka valmistui syksyllä 1952. Sen kaikki metalliosat piti valmistaa Outokummun piipronssista ja muista magnetoimattomista materiaaleista, jotta alus soveltuisi herkkiin magneettikenttien mittauksiin.


title: Laivateollisuus

text: 1950-luvun alussa Laivateollisuus oli Turun kolmanneksi suurin telakka noin 750 työntekijällään. Kaupungin ja koko maan suurin oli 2 900 työntekijän Crichton-Vulcan ja Valmetin Pansion telakalla työntekijöitä oli noin tuhat. Laivateollisuuden alkuvaiheen puukuunareista valikoimaa laajennettiin sotakorvausten päätyttyä muihin erikoisaluksiin.


title: Laivateollisuus

text: Valmet osti Laivateollisuuden koko osakekannan vuonna 1973. Tämän jälkeen se toimi itsenäisenä tytäryhtiönä, kunnes vuonna 1983 perustettiin uusi, Valmetin Laivateollisuus Oy -niminen yhtiö, johon Laivateollisuus sulautui. Vuonna 1986 jälkimmäisen nimeksi muutettiin "Oy Laivateollisuus Ab". Se liitettiin pian Wärtsilä Meriteollisuuteen, joka lakkautti telakan vuonna 1988. Laivateollisuuden perinteitä liimapuurakenteiden tekijänä jatkaa Late-Rakenteet Oy..


title: Laivateollisuus

text: Laivateollisuus-yhtiön perinnöstä muistuttavat Pansiossa edelleen sen työntekijöille rakennettu Pansion Laivateollisuuden asuinalue ja Laivateollisuudenkatu-niminen katu. Museovirasto on määritellyt arkkitehti Erik Bryggmanin suunnitteleman asuinalueen yhdeksi Suomen valtakunnallisesti merkittävistä rakennetuista kulttuuriympäristöistä.


title: Intel Itanium

text:
Intel Itanium (/ aɪteɪniəm /) on Intelin ja Hewlett-Packardin kehittämä 64-bittinen suoritin.
Suoritin käyttää IA-64 käskykantaa eikä se ole yhteensopiva yleisemmän x86-64 käskykannan kanssa. Ensimmäinen suoritin julkaistiin kesällä 2001 ja tuotesarja lakkautettiin 2017.


title: Intel Itanium

text: Intel markkinoi prosessoria yritysten palvelinkoneisiin. Ensimmäinen Itanium-prosessori, koodinimeltään Merced, ilmestyi vuonna 2001.


title: Intel Itanium

text: Suorittimen myöhästyminen useita vuosia ja alun suorituskykyongelmat tekivät Itaniumista teollisuuden naurunaiheen ja se sai lempinimen "Itanic" Titanic-laivaan viitaten.


title: Intel Itanium

text: Kymmenen vuotta Itaniumin julkaisun jälkeen 95 % sitä käyttävistä myydyistä koneista oli HP:n palvelimia (HP Integrity) ja 3 % NEC:in. Suoritinta ovat käyttäneet myös Hitachi, Fujitsu ja SGI, joka ajautui konkurssiin.


title: Intel Itanium

text: Vuonna 2015 Hewlett-Packard on ainoa jäljellä oleva Intelin kumppani, joka käyttää IA64-alustan suorittimia.


title: Intel Itanium

text: Vuonna 2017 on julkaistu viimeinen päivitysversio "Itanium" prosessorista.


title: Intel Itanium

text: Julkaistut prosessorimallit sarjassa:


title: Tukwila

text: Tukwila (/ tʌkwɪlə / USA dict: tuk · wil "· ə) on kaupunki Washingtonin osavaltiossa. Pohjoisesta Tukwila rajautuu Seattleen. Väkiluku oli vuoden 2010 väestönlaskennassa 19 107.


title: Uinnin pitkän radan Euroopan-mestaruuskilpailut 1947

text: Uinnin pitkän radan Euroopan-mestaruuskilpailut järjestettiin vuonna 1947 kuudennen kerran. Kilpailut pidettiin Monacon Monte Carlossa 10.–14. syyskuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, uimahypyt ja miesten vesipallo.


title: Marcgraviaceae

text: Marcgraviaceae on kukkivien kasvien heimo. Siihen kuuluu määritelmästä riippuen 7–8 sukua ja noin 130 lajia. Heimon lajit ovat lähinnä trooppisen Väli- ja Etelä-Amerikan sekä Karibianmeren saarten puuvartisia köynnöksiä ja pensaita.


title: Marcgraviaceae

text: Heimon kasvit ovat yleensä puuvartisia, usein ilmajuurellisia liaaneja tai pensaita, joskus pieniä puita. Eräät lajit ovat päällyskasveja. Heimon lajit ovat usein erilaislehtisiä; juurellisten versojen lehdet ovat ruodittomia ja kahteen riviin kääntyneitä, muiden versojen ruodillisia ja vapaammin asettuneita. Lehdet ovat yksinkertaisia, vuorottaisesti asettuneita ja sulkasuonisia. Heimon kasveilla on usein kukkien ympärillä suojuslehtiä, joissa on mettä tuottavia mesiäisiä.


title: Marcgraviaceae

text: Kaksineuvoiset kukat kasvavat terttu-, sarja- tai tähkämuotoisissa kukinnoissa. Kukinnot sijaitsevat versojen päädyissä. Monien heimon lajien pölyttäjinä toimivat kolibrit tai lepakot, jotkut ovat itsepölytteisiä tai umpipölytteisiä. Sekä terä- että verholehtiä on 4–5. Heteitä on 3–40. Kukan emiössä on 2–8 emiä. Sikiän on yleensä 2–8-onteloinen, jokaisessa ontelossa on 30–50 siemenaihetta. Hedelmä on yleensä kota. Yhdessä hedelmässä on tavallisesti 50–100 siementä.


title: Rodina Kirov

text: Rodina () on venäläinen jääpalloseura Kirovin kaupungista. Seura perustettiin vuonna 1934. Rodina pelasi Neuvostoliiton mestaruussarjassa muutaman kauden 1980-luvulla, mutta putosi sitten takaisin alemmalle sarjatasolle. Takaisin ylimmälle sarjatasolle se nousi Neuvostoliiton hajottua, Venäjän liigan ensimmäiselle kaudelle 1992–1993, ja se on pelannut siitä lähtien yhtäjaksoisesti ylimmällä sarjatasolla. Rodinan paras saavutus on kolmas sija kaudella 2005–2006.


title: Rodina Kirov

text: Suomalaisista seuraa Venäjän Superliigassa on edustanut Petteri Lampinen syksystä 2012 lähtien.


title: Rodina Kirov

text: Saavutuksia Venäjän liigassa:


title: Repulse Records

text: Repulse Records oli espanjalainen levy-yhtiö, joka toimi vuosina 1993–2002. Yhtiön perusti death metal -yhtye Avulsedin laulaja Dave Rotten. Yhtiöllä oli myös vuonna 1995 perustettu alamerkki Qabalah Productions.


title: Repulse Records

text: Vuonna 2002 levy-yhtiö lopetti toimintansa taloudellisten ongelmien vuoksi, ja Rotten yhtiökumppaneineen perusti vanhan yrityksen tilalle Xtreem Musicin.


title: Hengityssuojain

text: Hengityssuojain on suunniteltu suojelemaan käyttäjäänsä pölyltä tai höyryltä tai muilta kaasuilta. Kertakäyttöisten hengityssuojainten lisäksi on olemassa raskasrakenteisempiakin suojaimia jotka ovat tehokkaampia ja sallivat pidempiaikaisemman työskentelyn haitallisessa ympäristössä.


title: Kauppapaikka Herman

text: Kauppapaikka Herman on vuonna 2012 valmistunut kauppakeskus Kuopion Leväsen kaupunginosassa. Kauppakeskuksen osoite on Leväsentie 2. Kotiin, sisustamiseen ja vapaa-aikaan keskittynyt kauppapaikka sijaitsee nelisen kilometriä Kuopion keskustasta etelään. Kauppapaikan on rakentanut Lemminkäinen. Kauppakeskuksen suurin kauppias on K-Rauta Naumanen.


title: Kauppapaikka Herman

text: Osa mukaan tulleista yrittäjistä pettyi, koska kauppapaikan vetovoima ei ollut aivan alkuodotusten mukaista.


title: L/A Nagu 2

text: L/A Nagu 2 on lautta-alus Prostvisk 1:en ohella toinen Nauvon ja Korppoon välillä liikennöivistä lautta-aluksista. Nagu 2 on kahdesta lautta-aluksesta pienempi. Lauttavälin pituus on 792 m pitkä ja se on osa Saariston Rengastietä.


title: Juraj Kolník

text: Juraj Kolník (s. 13. marraskuuta 1980 Nitra, Tšekkoslovakia) on slovakialais-kanadalainen jääkiekkoilija, joka pelaa Iso-Britannian EIHL-liigan Nottingham Panthersissa. Hän on pelipaikaltaan oikea laitahyökkääjä ja laukoo oikealta. Kolník on pelannut urallaan NHL:ssä yhteensä 250 runkosarjaottelua tehopistein 46+49=95 ja keräten 84 jäähyminuuttia. Hän on pelannut Euroopassa aiemmin myös Sveitsissä ja Venäjällä.


title: Juraj Kolník

text: Kolník aloitti uransa kotikaupunkinsa joukkueessa HK Nitrassa, jossa hän teki Extraliga-debyyttinsä vain 16-vuotiaana kaudella 1997–1998, jolloin Kolník pelasi siellä 28 runkosarjaottelua tehopistein 1+3=4. QMJHL-joukkue Québec Remparts varasi hänet 44. pelaajana . Kesken kauden 1998–1999, lokakuussa 1998 Kolník kuitenkin kaupattiin Rimouski Océaniciin vaihdossa QMJHL:n varaustilaisuuden kolmannen kierroksen varausvuoroon kesälle 1999. Hän oli joukkueen toiseksi paras pistemies Brad Richardsin jälkeen tehoilla 36+37=73. Yhteensä Kolníkin hieno tulokaskausi toi QMJHL:ssä 84 tehopistettä. Kevään 1999 pudotuspeleissä hän jakoi yhdeksällä osumallaan Océanicin sisäisen maalipörssin voiton Richardsin kanssa.


title: Juraj Kolník

text: New York Islanders varasi Kolníkin neljännellä kierroksella 101. pelaajana . Kaudella 1999–2000 hän oli Océanicin toiseksi paras maalintekijä ja kolmanneksi paras pistemies tehoilla 53+53=106. Kolník sijoittui koko QMJHL:n maalipörssissä yhdeksänneksi. Hän voitti kauden päätteeksi liigan mestaruuden ja Memorial Cupin. Kolník jakoi tehoilla 5+5=10 Memorial Cup -turnauksen pistepörssin voiton Halifax Mooseheadsin Ramzi Abidin ja joukkuetoverinsa Brad Richardsin kanssa. Hänet valittiin turnauksen tähdistökentälliseen.


title: Juraj Kolník

text: Kaudeksi 2000–2001 Kolník siirtyi New York Islandersin organisaatioon. Hän pelasi ensimmäisen kautensa kuitenkin vielä suurimmaksi osaksi farmissa AHL:n Lowell Lock Monstersissa ja Springfield Falconsissa. NHL:n puolella Kolník pelasi 29 runkosarjaottelua tehopistein 4+3=7. Kaudella 2001–2002 hän pelasi Islandersissa seitsemän ottelua tehden kaksi maalia. Kolník oli tehoilla 18+30=48 sen farmijoukkue Bridgeport Sound Tigersin neljänneksi paras pistemies. Kevään 2002 pudotuspeleissä hän oli joukkueen paras syöttäjä 14 syötöllään. Kolník eteni Sound Tigersin kanssa Calder Cup -finaaleihin saakka, mutta ne päättyivät kuitenkin Chicago Wolvesin 4–1-otteluvoittoon.


title: Juraj Kolník

text: Lokakuussa 2002 Islanders kauppasi Kolníkin ja kesän yhdeksännen kierroksen varausvuoron Florida Panthersiin vaihdossa Sven Butenschöniin. Kaudesta 2003–2004 hän pelasi suurimman osan NHL:n puolella tehden 63 runkosarjaottelussa tehot 14+11=25. Kolník vietti Panthersin farmijoukkue San Antonio Rampagessa, jonka kolmanneksi paras maalintekijä hän oli 13 osumallaan Joel Kwiatkowskin kanssa. Kaksi seuraavaa kautta Kolník pelasi kokonaan Panthersin NHL-joukkueessa, joista ensimmäisellä kaudella 2005–2006 hän teki NHL:n yhden kauden piste-ennätyksensä tehoilla 15+20=35.


title: Juraj Kolník

text: Kolník palasi kaudeksi 2007–2008 Eurooppaan ja siirtyi Sveitsin Nationalliga A:ssa pelanneeseen Genève-Servette HC:hen. Hän oli tehoilla 21+45=66 koko liigan paras syöttäjä ja sijoittui pistepörssissä kolmanneksi. Kolník valittiin kauden päätteeksi NLA:n tähdistökentälliseen. Kaudella 2008–2009 hän voitti syöttöpörssin lisäksi koko liigan pistepörssin tehoilla 25+47=72 ja valittiin NLA:n tähdistökentälliseen. Kaudella 2009–2010 Kolník oli Servetten paras maalintekijä ja kolmanneksi paras pistemies. Hän sijoittui NLA:n maalipörssissä kolmanneksi ja jakoi pistepörssin kymmenennen sijan Kloten Flyersin Tommi Santalan kanssa. Kolník vahvisti myös HC Davosia Spengler Cupissa vuosina 2007 ja 2009, joista jälkimmäisessä turnauksessa joukkue eteni finaaliin, jossa Davos hävisi KHL-joukkue Dinamo Minskille lukemin 1–3. Kolník voitti Spengler Cupin maalipörssin ja Davosin sisäisen pistepörssin viidellä osumallaan. Hänet valittiin turnauksen tähdistökentälliseen.


title: Juraj Kolník

text: Kaudeksi 2010–2011 Kolník siirtyi KHL-joukkue Dinamo Moskovaan. Hänen kautensa jäi kuitenkin vain kahdeksan ottelun mittaiseksi polvivamman takia. Kolník teki kesällä 2011 jatkosopimuksen Dinamon kanssa ja sai uuden mahdollisuuden joukkueessa, mutta hänen toinen kautensa 2011–2012 alkoi vaikealla keuhkokuumeella. Kolník ehti pelata vain yhden ottelun sarjatasoa alempana VHL-joukkue Dinamo Balašihassa, jonka jälkeen hän purki sopimuksen Dinamon kanssa marraskuussa 2011. Tammikuussa 2012 Kolník siirtyi try-outin kautta loppukaudeksi NLA-joukkue ZSC Lionsiin, jossa hän voitti kauden päätteeksi Sveitsin-mestaruuden. Kaudeksi 2012–2013 Kolník siirtyi 1+1-vuotisella sopimuksella samassa liigassa pelaavaan Rapperswil-Jona Lakersiin. Kauden 2013–2014 hän pelasi sarjatasoa alempana edellisenä keväänä National League B:hen pudonneessa SCL Tigersissa.


title: Juraj Kolník

text: Kaudeksi 2014–2015 Kolník palasi Pohjois-Amerikkaan ja siirtyi LNAH-liigan Laval Prédateursiin. Hän oli tehoilla 24+40=64 joukkueen toiseksi paras pistemies Mathieu Brunellen jälkeen ja jakoi liigan pistepörssin kuudennen sijan Trois-Rivières CNS:n Yann Josephin kanssa. Kaudeksi 2015–2016 Kolník siirtyi vuoden mittaisella sopimuksella Iso-Britannian EIHL-liigan Nottingham Panthersiin. Hän voitti joukkueen sisäisen piste-, maali- ja syöttöpörssin tehoilla 32+37=69, joilla Kolník jakoi EIHL:n maalipörssin kolmannen sijan Sheffield Steelersin Mathieu Royn kanssa ja sijoittui pistepörssissä viidenneksi. Hän voitti EIHL Chellenge Cupin.


title: Juraj Kolník

text: Kolník edusti Slovakiaa MM-kilpailuissa vuosina 2004 ja 2008, joista jälkimmäisessä turnauksessa hän oli tehoilla 3+4=7 joukkueen toiseksi paras pistemies Marcel Hossan kanssa. Kolník pelasi myös alle 20-vuotiaiden MM-kilpailuissa vuonna 2000, jolloin hän jakoi Slovakian sisäisen tehotilaston voiton Kristián Kudročin kanssa lukemalla +4. Kolník pelasi myös alle 18-vuotiaiden EM-kilpailuissa vuonna 1998.


title: Matti Nuutinen

text: Matti Nuutinen (s. 6. toukokuuta 1990 Turku) on suomalainen koripalloilija.


title: Matti Nuutinen

text: Nuutinen on kaarinalaisen Ura Basketin kasvatti, josta hän siirtyi vuonna 2007 pääsarjassa pelanneeseen Kouvoihin. Nuutinen pelasi Kouvoissa kolmen kauden ajan, kunnes siirtyi kaudeksi 2010–2011 Salon Vilppaaseen. Hän teki joukkueessa läpimurtonsa kauden lopulla ja siirtyi seuraavaksi kaudeksi Loimaa Bisonsiin. Seuran paidassa Nuutinen voitti Suomen-mestaruuden ensimmäisellä kaudellaan.


title: Matti Nuutinen

text: Nuutisen kausi 2014–2015 päättyi maaliskuussa 2015, kun hänen alkuvuodesta saamansa alaraajavamman todettiin tarvitsevan leikkaushoitoa. Heinäkuussa 2015 Hän siirtyi Joensuun Katajaan yksivuotisella sopimuksella, johon kuului ulkomaanpykälä. Nuutinen käytti ulkomaanpykälänsä elokuun lopussa ja siirtyi Kreikan pääsarjaan nousseeseen Arkadikos BC:hen. Nuutisen kausi Kreikassa sujui henkilökohtaisesti hyvin, mutta Arkadikos putosi tiukassa sarjan loppupäässä ulos pääsarjasta.


title: Matti Nuutinen

text: Kesäkuussa 2016 Nuutinen siirtyi Ranskan toiseksi korkeimmalle sarjatasolle, takaisin nousua pääsarjaan tavoitelleeseen Chorale Roanne Basketiin, johon hieman aikaisemmin oli siirtynyt Antti Kanervo.


title: Matti Nuutinen

text: Nuutinen pelasi urallaan 83 juniorimaaottelua. Hän debytoi miesten koripallomaajoukkueessa kesällä 2012.


title: Matti Nuutinen

text: Nuutinen valittiin Suomen joukkueeseen vuoden 2015 EM-kilpailuihin.


title: RusHydro

text:
RusHydro eli RusGidro (, aiemmin "Hydro-OGK") on Venäjän suurin ja maailman toiseksi suurin vesivoimayhtiö. Vuoden 2012 elokuussa tämän Venäjällä kymmeniä vesivoimaloita hallitsevan energiakonsernin asennettu voimalakapasiteetti oli 35,2 gigawattia. Kapasiteettinsa puolesta yhtiö oli Venäjän toiseksi suurin sähköntuottaja vuonna 2011 (edellään vain Gazprom). Yhtiön vuoden 2011 sähköntuotanto oli 77 052 gigawattituntia. Tämä energiamäärä vastaa noin 90 prosenttia koko Suomen vuotuisesta sähköntuotannosta.
Yhtiön pääkonttori on Moskovassa. RosHydron osakkeet noteerataan muun muassa Lontoon pörssissä (LSE) ja Venäjän arvopaperipörssissä (MCX).


title: Joseph Oyanga

text: Joseph Oyanga (s. 28. helmikuuta 1936) on ugandalainen roomalaiskatolinen piispa. Hänet vihittiin papiksi 15. toukokuuta 1963 ja nimitettiin Liran hiippakunnan johtoon 4. heinäkuuta 1989. Piispaksi vihkiminen seurasi 1. lokakuuta. Pääkonsekraattorina toimi Emmanuel Kiwanuka Nsubuga, jota avustivat James Odongo ja Erasmus Desiderius Wandera. Oyanga erosi tehtävistään 2. joulukuuta 2003.


title: The Köln Concert

text: The Köln Concert on äänitallenne jazzpianisti Keith Jarrettin pianoimprovisaatioista hänen Kölnin oopperatalolla pitämässään soolokonsertissa 24. tammikuuta 1975. Levy-yhtiö ECM julkaisi tallenteen syksyllä 1975 kahden LP-levyn albumina, josta tuli jazzin historian parhaiten myynyt sooloalbumi ja kaikkien aikojen myydyin pianoalbumi yli 3,5 miljoonan kappaleen myynnillä.


title: The Köln Concert

text:
Jarrettin Kölnin-konsertin järjesti 17-vuotias Vera Brandes, Saksan nuorin konsertinjärjestäjä. Jarrettin pyynnöstä Brandes oli tilannut illan instrumentiksi Bösendorfer 290 Imperial -konserttiflyygelin. Oopperatalon henkilökunta kuitenkin luuli että tarkoitetaan talon omaa, paljon pienempää Bösendorferia. Virhe huomattiin liian myöhään, ja tätä vain harjoituskäytössä ollutta flyygeliä jouduttiin huoltamaan ja virittämään tuntikausia ennen kuin se saatiin konserttikuntoon. Flyygelin ääni oli ylärekisterissä peltinen ja ohut ja bassopäässä hento, eivätkä pedaalitkaan toimineet kunnolla. Niinpä Jarrett käytti esityksessään paljon ostinatoja ja vyöryviä vasemman käden rytmikuvioita saadakseen bassoääniin voimaa. Oikean käden soittonsa hän rajoitti koskettimiston keskialueelle diskanttiongelmien vuoksi. ECM-levy-yhtiön Manfred Eicher sanoi myöhemmin:
Ehkäpä [Jarrett] soitti niin kuin soitti, koska piano ei ollut kovin hyvä. Kun ei voinut ihastua flyygelin sointiin, hän otti siitä kaiken irti muulla tavoin.


title: The Köln Concert

text: Jarrett saapui oopperataloon myöhään iltapäivällä suoraan Zürichistä, pitkästä ajomatkasta väsyneenä. Hän ei ollut nukkunut kunnolla moneen yöhön ja kärsi selkävaivoista niin, että piti tukiliiviä. Kokeiltuaan ala-arvoista flyygeliä ja kuultuaan ettei parempaa ole saatavilla hän melkein kieltäytyi soittamasta, mutta Brandes sai hänet kuitenkin suostuteltua konsertin pitämiseen.


title: The Köln Concert

text: Koska sali oli alkuillasta varattu oopperanäytäntöön, Jarrettin konsertti oli ilmoitettu alkavaksi vasta klo 22.30. Konsertti oli loppuunmyyty ja paikalle saapui yli 1400 lipun ostanutta kuulijaa. Hankaluuksista huolimatta Jarrettin esitys sai yleisön innostumaan, ja myös siitä julkaistu levytys sai hyvät arviot kritiikoilta.


title: The Köln Concert

text: Konsertin äänittäjänä toimi Martin Wieland, joka käytti kahta putkivahvistettua Neumann U-67 kondensaattorimikrofonia ja Telefunken M-5 -nauhuria. Nauhoitus koostuu kolmesta osasta, joiden pituudet ovat 26, 34 ja 7 minuuttia. Koska nauhoitus oli sovitettava kahden vinyyli-LP-levyn puoliskoille mahtuviin kestoihin, konsertin toinen osa jaettiin levyn eri puolille merkinnällä "II a" ja "II b." Kolmas osa, merkinnältään "II c", on itse asiassa erillinen encore-numero, joka perustuu vanhaan jazz-teemaan "Memories of Tomorrow".


title: The Köln Concert

text: Jarrettin improvisaatioissa kiinnittää huomiota hänen kykynsä improvisoida monipuolisesti pitkiä aikoja vain yhden tai kahden soinnun varassa. Esimerkiksi osassa I hän käyttää melkein 12 minuuttia sointuja Am7 ja G vuorotellen, välillä hitaassa rubato-tunnelmassa, välillä bluesia tai gospelia muistuttavassa tyylissä, kunnes viimeiseksi kuudeksi minuutiksi keskittyy A-duuriteemaan.


title: The Köln Concert

text: Kölnin-konsertin levyjulkaisun jälkeen Jarrettia pyydettiin julkaisemaan konsertin anti nuottina. Pitkään hän kieltäytyi kunniasta todeten, että tuo musiikki soitettiin vain tuona tiettynä iltana ja sen oli tarkoitus kadota yhtä nopeasti kuin oli tullutkin.[7] Vuonna 1990 Jarrett kuitenkin suostui auktorisoituun nuottijulkaisuun. Sen pohjalta puolalainen pianisti Tomasz Trzcinski levytti musiikista oman tulkintansa albumilleen "Blue Mountains". Manuel Barrueco on julkaissut Kölnin-konsertin improvisaatioista sovituksen akustiselle kitaralle.


title: The Köln Concert

text: Kaikki sävellykset Keith Jarrett.


title: Erasmus Desiderius Wandera

text: Erasmus Desiderius Wandera (s. 16. huhtikuuta 1930) on ugandalainen roomalaiskatolinen piispa. Hänet vihittiin papiksi 27. joulukuuta 1956 ja nimitettiin Sorotin hiippakunnan johtoon 29. marraskuuta 1980. Piispaksi konsekroinnin suoritti 29. maaliskuuta 1981 Emmanuel Kiwanuka Nsubuga, jota avustivat James Odongo ja Henri Lemaître.


title: Erasmus Desiderius Wandera

text: Wandera jäi eläkkeelle 27. kesäkuuta 2007.


title: Shotgun Club

text:
Shotgun Club on suomalainen yhtye.
Stupido Records julkaisi vuonna 2011 englanninkielisen esikoisalbumin "Love Under the Gun" (Twincd118), toinen albumi "Autiomaa" (Twincd133) julkaistiin vuonna 2012.
Stupido Records


title: Ala

text: Ala, ALA voi tarkoittaa seuraavia


title: Emmanuel Obbo

text: Emmanuel Obbo AJ (s. 7. lokakuuta 1952) on ugandalainen roomalaiskatolinen piispa. Hän sai pappisvihkimyksensä 13. joulukuuta 1986, ja hänet nimitettiin Sorotin hiippakunnan johtoon 27. kesäkuuta 2007. Piispaksi vihkiminen seurasi 6. lokakuuta. Pääkonsekraattorina toimi Erasmus Desiderius Wandera, jota avustivat Denis Kiwanuka Lote ja James Odongo.


title: Giuseppe Franzelli

text: Giuseppe Franzelli (s. 9. huhtikuuta 1942 Roccafranca) on italialainen roomalaiskatolinen piispa. Hän liittyi Comboni-lähetyssaarnaajiin 9. syyskuuta 1963 ja sai pappisvihkimyksensä 11. maaliskuuta 1967. Hänet nimitettiin Liran hiippakunnan johtoon Ugandaan 1. huhtikuuta 2005. Piispaksi vihkiminen seurasi 9. heinäkuuta. Pääkonsekraattorina toimi John Baptist Odama, jota avustivat Paul Lokiru Kalanda ja Joseph Oyanga.


title: Rapinkulta

text: Rapinkulta on rap-artisti Huge L:n 8. elokuuta 2012 julkaistu albumi. Albumi on Huge L:n mukaan jatkoa viime kesällä 2011 julkaistulle "Yo yo" -albumille. Albumin kappaleista "Joo joo" ja "Suomalainen mies" on julkaistu musiikkivideot.


title: BHS

text: BHS voi tarkoittaa seuraavia asioita:


title: Torikeskus (Valkeakoski)

text: Torikeskus on 9 500 neliömetrin kokoinen kauppakeskus Valkeakosken torin laidassa, aivan ydinkeskustan tuntumassa. Kauppakeskus avattiin 15. marraskuuta 2012. Kauppakeskuksen ankkuriyrityksenä toimii K-Citymarket ja muita liiketiloja keskuksessa on 15 kappaletta. Näissä liiketiloissa toimivat mm. posti, Hesburger, Subway, Kotipizza ja CM Hiustalo. Torikeskus on kolmas kauppakeskus Valkeakoskella.


title: Kinabalu

text: Kinabalu on 4 095 metriä korkea vuori Malesiaan kuuluvassa osassa Borneoa. Se ympäröivine alueineen kuuluu Kinabalun kansallispuistoon. Vuori kuuluu Banjaran Crockerin vuoristoon ja on Malesian korkein huippu. Kinabalun prominessi on maailman 20. suurin.


title: Kateissa

text: Kateissa (engl. "Missing") on vuonna 1982 ensi-iltansa saanut yhdysvaltalainen poliittinen draama ja trilleri, jonka ohjasi Costa-Gavras. Elokuva kertoo idealistisen amerikkalaistoimittajan Charles Hormanin katoamisesta ja kuolemasta Chilessä Augusto Pinochetin vallankaappauksen yhteydessä. Elokuva palkittiin aikanaan parhaan käsikirjoituksen Oscarilla ja Bafta-palkinnolla. Elokuvan pääosan näytellyt Jack Lemmon sai Cannesin elokuvajuhlien palkinnon ja myös itse elokuva palkittiin Kultainen palmu -palkinnolla Cannesissa.


title: Kateissa

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Hiuspanta

text: Hiuspanta on hiuksissa käytettävä koriste, jota voidaan käyttää joko yksinomaan kaunistautumisen vuoksi tai myös pitämään hiukset poissa kasvoilta. Hiuspantoja on erilaisia, esimerkiksi kova muovipanta tai pehmeä kangaspanta. Myös urheilussa käytetään hikipantoja ja kuminauhamaisia ohuita pantoja.


Taloudellisia, sosiaalisia ja sivistyksellisiä oikeuksia koskeva kansainvälinen yleissopimus (lyh. ICESCR) on kansainvälinen sopimus, jonka Yhdistyneiden kansakuntien yleiskokous hyväksyi 16. joulukuuta 1966 ja joka tuli voimaan 3. tammikuuta 1976. Se sitouttaa sopimusosapuolet edistämään ihmisten taloudellisia, sosiaalisia ja kulttuurisia oikeuksia, kuten työntekijän oikeudet, oikeus terveyteen, oikeus koulutukseen ja oikeus riittävään elintasoon. Sopimuksen on ratifioinut 166 maata jonka lisäksi neljä maata (Yhdysvallat, Komorit, Kuuba ja Palau), ovat allekirjoittaneet sopimuksen, mutta eivät ole ratifioineet sitä. Yhdessä Yhdistyneiden kansakuntien luomien Ihmisoikeuksien yleismaailmallisen julistuksen ja Kansalais- ja poliittisia oikeuksia koskevan yleissopimuksen kanssa ICESCR:n katsotaan muodostavan Kansainvälisen ihmisoikeuksien normiston.


title: Granskningsnämnden för radio och TV

text: Granskningsnämnden för radio och TV (GRN) oli Ruotsin valtion tarkastuslautakunta, joka jälkikäteen tarkasti jo esitetyt radio- ja televisio-ohjelmat. Viranomainen perustettiin 1. heinäkuuta 1994, ja se korvasi aiempien viranomaisten Radionämndenin ja Närradionämndenin tarkastusosastot.


title: Granskningsnämnden för radio och TV

text: Lautakunnan toiminta siirtyi Myndigheten för radio och tv -nimiselle valtion viranomaiselle.


title: Myndigheten för radio och tv

text: Myndigheten för radio och tv on Ruotsin valtion hallintoviranomainen, joka 1. elokuuta 2010 korvasi viranomaiset Radio- och TV-verket ja Granskningsnämnden för radio och TV. Päätös Radio- och TV-verketin ja Granskningsnämndenin purkamisesta tehtiin 17. kesäkuuta 2010 .


title: Torikeskus

text: Torikeskus voi tarkoittaa seuraavia:


title: Pere Riba

text: Pere Riba (s. 7. huhtikuuta 1988 Barcelona) on espanjalainen tennispelaaja. Parhaimmillaan hän on ollut ATP-listan sijalla 65 toukokuussa 2011.


title: Pere Riba

text: Grand Slam -turnauksissa Riba on päässyt parhaimmillaan toiselle kierrokselle Australian avoimissa 2011 ja 2012 sekä Ranskan avoimissa 2010 ja 2011.


title: Kynsiviila

text: Kynsiviila on väline kynsien viilaamista varten.


title: Kynsiviila

text: Kynsiviiloja valmistetaan muun muassa metallista, hiomapaperilla päällystetystä kartongista tai lasista. Kynsiviila voi myös sisältyä kynsileikkuriin, joka koostuu neljästä osasta: terät, leikkuuvipu, kynsiviila ja kiinniketappi. Leikkuuvivun ja terätangon välissä on yleensä kynsiviila, joka pyörii 360 astetta terätangossa olevassa nivelessä.


title: Billerud

text: Billerud AB on ruotsalainen pakkauspaperin valmistaja. Yhtiö perustettiin vuonna 2001, kun Stora Enso ja AssiDomän yhdistivät Skärblackan, Karlsborgin ja Gruvönin paperitehtaansa. Yhtiön osake on pörssilistattu.


title: Billerud

text: Billerudilla on Pietarsaaressa pakkauspaperikone, jonka se osti UPM:ltä vuonna 2012. Kauppaan kuului myös pakkauspaperikone PK7 Valkeakosken Tervasaaressa, mutta sen toiminta lopetettiin syksyllä 2016.


title: Kitan piiri

text: Kitan piiri () on paikallishallintoalue Kayesin alueella Malissa. Sen pinta-ala on 11 060 neliökilometriä. Asukkaita on 434 400 henkeä (vuonna 2009).


title: Kitan piiri

text: Kitan piiri rajoittuu lännessä Kayesin alueen Kéniéban ja Bafoulabén sekä pohjoisessa Diéman piireihin, idässä Koulikoron alueen Kolokanin ja Katin piireihin ja etelässä Guineaan. Seutu kuuluu Sahelin ja Sudanin siirtymäalueeseen. Piirin rajoilla virtaavat Senegalin alkujoet Bafing, Bakoye ja Baoulé.


title: Kitan piiri

text: Piiriin kuuluvat Kitan ja Kourouninkoton kaupungit sekä 31 maalaiskuntaa: Badia, Bendougouba, Benkadi Founia, Boudofo, Bougaribaya, Didenko, Djidian, Djougoun, Gadougou I, Gadougou II, Guémoukouraba, Kassaro, Kita Nord, Kita Ouest, Kobri, Kokofata, Kotouba, Koulou, Madina, Makano, Namala Guimba, Niantanso, Saboula, Sébékoro, Séféto Nord, Séféto Ouest, Senko, Sirakoro, Souransan Tomoto, Tambaga ja Toukoto. Hallinnollinen keskus on Kita. Kyliä ja kaupunginosia on yhteensä 325.


title: Kitan piiri

text: Etelässä ja lännessä piiriä asuttavat fulbet, keskiosassa malinket ja pohjoisessa soninket sekä bambarat.


title: Kitan piiri

text: Kitan kautta kulkee Dakarin–Nigerin rautatie. Seudun tärkeimmät elinkeinot ovat maanviljely, karjanhoito, kalastus, kaupankäynti ja käsityöammatit. Kitassa on myös elintarvike- ja tekstiiliteollisuutta.


title: Bafoulabén piiri

text: Bafoulabén piiri () on paikallishallintoalue Kayesin alueella Malissa. Sen pinta-ala on 20 220 neliökilometriä. Asukkaita on 233 900 henkeä (vuonna 2009).


title: Bafoulabén piiri

text: Bafoulabén piiri rajoittuu pohjoisessa Yélimanén ja Nioron, koillisessa Diéman, idässä Kitan, etelässä Kéniéban ja lännessä Kayesin piireihin. Seutu kuuluu Sahelin ja Sudanin siirtymäalueeseen. Bafoulabéssa yhtyvistä Bakoyesta ja Bafingista saa alkunsa Senegaljoki.


title: Bafoulabén piiri

text: Piiriin kuuluu 13 maalaiskuntaa: Bafoulabé, Bamafélé, Diakon, Diallan, Diokéli, Gounfan, Kontéla, Koundian, Mahina, Niambia, Oualia, Sidibéla ja Tomora. Hallinnollinen keskus on Bafoulabé. Kyliä on yhteensä 272.


title: Bafoulabén piiri

text: Eteläosassa asuu malinkeja, keskiosassa khasonkoja ja bambaroita ja varsinkin pohjoisessa soninkeja ja diawandoja. Vallitseva uskonto on islam. Lisäksi on perinteisen uskonnon harjoittajia ja kristittyjä.


title: Bafoulabén piiri

text: Seudun elinkeinoja ovat maanviljely, karjanhoito, kalastus, kullanhuuhdonta ja keräily. Tärkeimmät viljelykasvit ovat hirssi, durra, riisi ja fonio. Myyntiin kasvatetaan maapähkinää ja puuvillaa. Kotieläimiä ovat naudat, lampaat, vuohet ja siipikarja sekä vähäisemmässä määrin aasit ja hevoset. Käsityöammattien ja kaupankäynnin merkitys on vähäinen. Manantalissa Bafingjoen varrella on vesivoimala.


title: Mežduretšenski

text: Mežduretšenski () on kaupunkityyppinen taajama Venäjän Hantien ja mansien autonomisen piirikunnan lounaisosassa, Obin sivujoki Irtyšin läntisen sivuhaaran Kondan etelärannalla. Taajama sijaitsee linnuntietä noin 233 kilometriä piirikunnan pääkaupunki Hanty-Mansijskista lounaaseen.


title: Mežduretšenski

text: Taajama sijaitsee historiallisesti obinugrilaisten mansien asuinalueella Konda-joen äärellä. Sittemmin neuvostoaikana taajamaan rakennettiin Konda-joen satama, etelästä saapuvan radan pääteasema (Ustje-Aha, Устье-Аха) ja Tjumeniin johtavan öljyn siirtoputken pumppausasema. Vuoden 1995 alkupuolesta lähtien tämä nykyään 11 058 (2010) asukkaan kaupunkityyppinen taajama on toiminut nyt 34 494 asukkaan Kondan piirin hallintokeskuksena.


title: Nioron piiri

text: Nioron piiri () on paikallishallintoalue Kayesin alueella Malissa. Sen pinta-ala on 12 440 neliökilometriä. Asukkaita on 230 500 henkeä (vuonna 2009).


title: Nioron piiri

text: Nioron piiri rajoittuu pohjoisessa Mauritaniaan, idässä Koulikoron alueen Naran piiriin sekä etelässä Kayesin alueen Diéman, lounaassa Bafoulabén ja luoteessa Yélimanén piireihin. Seutu kuuluu Sahelin vyöhykkeeseen.


title: Nioron piiri

text: Piiri käsittää Nioron, Troungoumbén ja Yourin kaupungit sekä 13 maalaiskuntaa: Baniéré Koré, Diabigué, Diarra, Diaye Coura, Gadiaba Kadiel, Gavinané, Gogui, Guétéma, Koréra Koré, Nioro Tougouné Rangaba, Sandaré, Simbi ja Yéréré. Hallinnollinen keskus on Nioro. Kyliä ja kaupunginosia on yhteensä 201. Asukkaat ovat soninkeja, fulbeja, maureja, kagoroja ja bambaroita.


title: Nioron piiri

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, lehmänpapu, hirssi ja maapähkinä. Kotieläimiä ovat naudat, lampaat, vuohet, aasit ja siipikarja sekä vähäisemmässä määrin hevoset ja kamelit. Lisäksi harjoitetaan käsityöammatteja ja kaupankäyntiä. Trongoumbéssä pidetään alueen tärkeimmät karjamarkkinat.


title: Airinė Palšytė

text: Airinė Palšytė (s. 13. heinäkuuta 1992 Vilna) on liettualainen yleisurheilija, joka kilpailee korkeushypyssä.


title: Airinė Palšytė

text: Palšytė hyppäsi 174 cm alle 20-vuotiaiden MM-kilpailuissa 2008 eikä selviytynyt finaaliin. Alle 18-vuotiaiden MM-kilpailuissa 2009 hän sijoittui neljänneksi hypättyään 182 cm. Sisäratojen MM-kilpailuissa 2010 Palšytė ei selviytynyt finaaliin. Hän saavutti hopeaa alle 20-vuotiaiden MM-kilpailuissa 2010 tuloksella 189 cm. Barcelonan EM-kilpailuissa 2010 ja Sisäratojen EM-kilpailuissa 2011 hän jäi karsintaan. Hän sai hopeaa alle 20-vuotiaiden EM-kilpailuissa 2011 tuloksella 191 cm. Hän sijoittui myös universiadeissa toiseksi. Sisäratojen MM-kilpailuissa 2012 hän hyppäsi 192 cm ja karsiutui finaalista. Yleisurheilun EM-kilpailuissa 2012 Palšytė sijoittui yhdeksänneksi tuloksella 189 cm. Lontoon olympialaisissa 2012 Palšytė sijoittui 11:nneksi tuloksella 189 cm.


title: Airinė Palšytė

text: Palšytė sai hopeaa Tampereen alle 23-vuotiaiden EM-kilpailuissa 2013 tuloksella 192 cm. Saman vuoden Moskovan MM-kilpailuissa hän oli kahdestoista hypättyään 189 cm. Sopotin MM-hallikilpailuissa 2014 hän karsiutui loppukilpailusta. Saman vuoden Zürichin EM-kilpailuissa hän sijoittui 13:nneksi. Prahan EM-hallikilpailuissa 2015 hän sijoittui neljänneksi tuloksella 194 cm. Vuoden 2015 universiadeissa hän voitti kultaa ja Pekingin MM-kilpailuissa hän karsiutui loppukilpailusta.


title: Airinė Palšytė

text: Palšytė sijoittui Portlandin sisäratojen MM-kilpailuissa 2016 neljänneksi tuloksella 196. Saman vuoden Amsterdamin EM-kilpailuissa hän saavutti hopeaa niin ikään tuloksella 196. Rio de Janeiron olympialaisissa 2016 hän oli kolmastoista tuloksella 188. Sisäratojen EM-kilpailuissa 2017 Belgradissa hän voitti kilpailun ennätyksellään 201. Lontoon MM-kilpailuissa hän sijoittui seitsemänneksi tuloksella 192. Hän saavutti Taipein universiadeissa 2017 pronssia tuloksella 191.


title: Airinė Palšytė

text: Palšytėn ennätys korkeushypyssä on ulkoradoilla 198 cm ja sisäradoilla 201 cm. Molemmat tulokset ovat Liettuan ennätyksiä.


title: Naulakalat

text: Naulakalat (Triacanthidae) on jäykkäleukakaloihin kuuluva heimo. Heimon lajeja tavataan trooppisista vesistä indopasifiselta merialueelta.